text:
Kube muncu kuboshwa abaphila nokukhubazekaComment on this story
NOKUBONGWA PHENYANE
BAGCINE ngokuthi baboshwe abantu abakhubazekile abakhishwa eflethini eClarendon, eThekwini, bekhala ngesikhulu senhlangano abangaphansi kwayo iKwaZulu-Natal Society for the Blind esingayikhokheli irenti kuleli bhilidi abagobe kulo amadlangala.
Izolo labantu abakhubazekile abalinganiselwa ku-40 baqome ukubhikisha ngaphandle kwamahhovisi enhlangano iKZN Society for the Blind, eMbilo bekhala ngesikhulu sale nhlangano esingayikhokheli indawo abahlala kuyo nakuba sayithola imali eMnyangweni wezokuThuthukiswa koMphakathi esifundazweni.
Ngonyaka odlule laba bakhishwa endaweni akade behlala kuyo emgwaqweni uMadi Mfusi (St Georges) ngoba isalungiswa kabusha emuva kokuba kutholakale ukuthi ayisaphephile ukuthi ingahlala abantu abakhubazekile. Ngesikhathi bebhikisha bebekhala ngesikhulu sale nhlangano, uMnuz Themba Mkhize, abathi akayikhokhi irenti.
Laba bantu okukhona kubo abangaboni, abahamba ngezinduku nezihlalo ezinamasondo nabangezwa bebekhala ngokuthi abazi bazohlala kuphi njengoba bezokhishwa kule ndawo.
Kushube isimo ngesikhathi kufika amaphoyisa kule ndawo abopha amanye amalungu ebasola ngokubhikisha kuleya ndawo ethi baphazamisa inhlalakahle yomphakathi.
UMnuz Monde Kheswa okhubazekile uthe okubenza babhikishe ukuthi abazi bazoyaphi uma kwenzeka bekhishwa lapho behlala khona ngoba sebetholile ukuthi indawo iyabaphelela.
“Ngonyaka odlule sakhishwa lapho besihlala khona ngoba kuthiwa kuyalungiswa kodwa kuze kube manje akukho okwenzakalayo kuyona. Kwathiwa asambe siyohlala lapho esikhona njengamanje kodwa umnikazi wendawo wasitshela ukuthi indawo yethu iphelile ngenxa yokuthi uMkhize akasakhoki,” kusho uKheswa.
Uthe ngeke kubathene amandla ukuthi kukhona ababoshwayo kubo ngoba balwelwa amalungelo abo.
“Lapha sihlala khona sibuye kuthiwe asikhokhe ngoba uMkhize akakhokhi lutho, sithathe yona imali yempesheni le encane sifake yona,” kuchaza yena.
Imizamo yokuthola uMkhize ukuze aziphendulele kulolu daba ayiphumelelanga njengoba ucingo lwakhe belukhala lungabanjwa.
Nakuba Isolezwe lizibonele ababhikishi abakhubazekile beboshwa kodwa okhulumela amaphoyisa KwaZulu-Natal, uColonel Jay Naicker, uthe abekho ababoshiwe kule ndawo kodwa amaphoyisa abekhona ukuzoqinisekisa ezokuphepha kuleya ndawo.
Okushiwo uNaicker kuphambene nobekwenzeka njengoba laba abakhubazekile ngesikhathi beboshwa bebebonakala bezabalaza befakwa emavenini kanti iningi eliboshiwe ngelingaboni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
Uzofela ejele obedlwengula indodakazi
2012-10-23 12:29
Durban - Iyoze ifele ejele indoda elahlwe yicala lokudlwengula indodakazi yayo iminyaka emihlanu iphindelela, iNkantolo yesiFunda eMlazi igwebe lo baba udilikajele, kusho amaphoyisa esifundazweni eKwaZulu-Natal.
Ngokusho kukaCaptain Thulani Zwane, ubaba oneminyaka engu-48 ubudala, waqala ukudlwengula indodakazi yakhe ngonyaka ka-2006.
"Wayedlwengula indodakazi ekhaya labo, bese eyesebisa ngokuyibulala uma ike yatshela umuntu," kusho uZwane.
Indoda yaboshwa ngenyanga kaNovemba ngemuva kokuthi ingane ibikele udadewabo ngokudlwengulwa kwayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).

robotstxt: allowed

filter: keep


text:
Kuthunjwe 100 eSyria
2013-02-15 16:36
Beirut - Bangaphezu kuka-100 abantu baseSyria abathunjwe ngoshayasibhamu abakade behlomile, esifundazweni i-Idlib, ezehlakalweni ezahlukene.
Lesi sehlakalo sesinyakazise izikhulu sanyusa namaphaphu ezingqapheli.
Abenhlangano iSyrian Observatory for Human Rights bathi kuthunjwe abesilisa abalinganiselwa ku-70 bese abanye kuba ngabesifazane.
Abathunjiwe bebegibele ebhasini ngesikhathi limiswa yizidlamlilo, kuthiwa abathumbi ngabasendaweni ekuthiwa yi-Al-Fua and
Kafray.
Udlambedlu lwaseSyria lwaqala ngesikhathi kuvukelwa umbuso kaMengameli uBashar al-Assad, uvukelwa ngabeqembu iSunni, umengameli yena useqenjini elihlobene nabangamaSulumane iShi’ite
Islam.
Umbiko we-United Nations uthi balinganiselwa ku-70 000 abantu asebeshonile, kusukela kwaqala impi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ungumdayisi uLamola - Malema
2012-11-28 10:04
Johannesburg - Owabe engumengameli wophiko lwentsha ye-African National Congress uJulius Malema, usegxeke ibamba likamengemeli wophiko uRonald Lamola, wambiza ngomdayisi, kubika iphephandaba iThe Star.
"Usidayisile, uhambile wadela izivumelwano. Ngenxa yale ngqondo anayo, akasoze waba ngumholi wophiko lwabantu abasha," kusho uMalema etshela iphephandaba.
UMalema ugxeke isitatimende esenziwe nguLamola la khona ethe uphiko luzokweseka nanoma ngubani ozowina enkomfeni yokuqokwa kobuholi eMangaung.
"Akabuzwanga lutho, uyasuka uyakhuluma uthi bazokweseka nanoma ngubani, noma ngabe nguJacob Zuma. ULamola akasiye umuntu wokulalelwa uma ekhuluma, ungumdayisi angeke awumele umbono obekwayo," kuqhuba yena uMalema.
Ukhulume wathi kwamethusa ukubona uLamola ezomeseka ngesikhathi evela enkantolo wathi: " Angimdingi uLamola empilweni yami."
"Angimdingi, angenziwanga nguLamola mina. Akangazi nokuthi ngisukaphi. Angimdingi empilweni yami yangasese futhi angimdingi empilweni yami yezombusazwe."
ULamola akafunanga ukuphawula ngalokhu ngesikhathi ebuzwa yiphephandaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Umama uvume elokubulala ingane
2013-02-21 08:17
Ingrid Oellermann, The Witness
Pietermaritzburg - Owesifazane, 29, uzivumele ngowakhe eNkantolo yeMantshi yaseMgungundlovu ukuthi unklinye wabulala ingane yakhe ethi naye uzozibulala, kepha waphazamiseka.
UNozipho Precious Maphanga, waseMbali, utshele iMantshi Ashin Singh ukuthi uzimisele ngokulivuma icala lokubulala indodana yakhe, u-Owami Maphanga, nobenezinyanga ezingu-16 ubudala, eWillowfountain ngeSonto.
UMaphanga ube esecela inkantolo ukuba imfunele ummeli woMbuso.
Uxwayiswe ngokuthi akaphoqelekile ukutshela inkantolo ukuthi kwenzakalani ngosuku lwesigameko, kodwa yena uthe ukhetha ukusho.
“Benginenkinga ngingahleli kahle ekhaya, ngaxoshwa. Bengifuna ukuzibulala nengane yami, kodwa ngithe sengizozibulala kwafika ingane yami endala yangiphazamisa sengilubulele usana lwami," esho.
- Landela
IzindabaNews24 kuTwitter
- The Witness


text:
UFurman uncome abantu baseThekwini
2013-01-24 16:28
Durban - Umdlali wasesiswini weBafana Bafana uDean Furman, usencome abantu baseThekwini wathi babe besandla ekutheni iqembu lesizwe linqobe umdlalo walo ne-Angola.
INingizimu Afrika inqobe umdlalo wayo ngo 2-0, ngemuva kokudlala izikhathi eziningi ingathokozisi.
Balinganiselwa ku-50 000 abantu abahambele lo mdlalo, obubanjelwe enkundleni yezemidlalo iMoses
Mabhida Stadium.
Abafana bakaGordon
Igesund, baphendule amatafula kulandela ukudlala ngokulingana neCape
Verde Islands, emdlalweni wokuvulela imidlalo ye-Africa Cup of Nations.
Amaqembu adlala kwaphela isikhathi kungekho oshaya igoli.
“Besizizwela egazini ukuthi abalandeli banathi, bayasethemba futhi bayaseseka. Kusigqugquzele kakhulu lokho."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
URihanna ufuna ukushada noChris Brown
2012-10-11 14:04
Los Angeles - Umculi weR&B uRihanna, 24, usephumele obala ngokuthi angathanda ukubopha elikasofasilahlane nalowo ayethandana naye uChris Brown.
Lo mzwilili oshisa izikhotha ngengoma yakhe ethi Diamonds, uthe wathathela izinto phezulu ngesikhathi ala uBrown ngemuva kokumshaya ngo-2009, njengoba manje sebengamathe nolimi futhi.
Ngokomthombo osendelene nalesi sihlabani uthe: "Akekho ongamangala uma bengase babaleke bayoshadela endaweni eyaziwa yibo bobabili.
"Uthi wayengeke amshiye ukube abezindaba abazange bangene bathi shi endabeni yokushaywa kwakhe. Sebethandana ngenye indlela manje, njalo uma bephuzile abakhohlwa ukuthi bazoshada ngelinye ilanga."
Lokhu kulandela ukuthi uChris enikeze lowo obeyintombi yakhe uKarrueche Tran imali eshisiwe kulandela ukuhlukana kwabo ngesonto eledlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- BangShowBiz


text:
Kuboshwe izintatheli eNigeria
2013-02-12 14:02
Kano - Amaphoyisa asenyakatho neNigeria athi asebophe izintatheli zomsakazo ezintathu kulandela ukubulawa kwabantu abangu-9 abebegomela isifo sovendle, athi inkulumompikiswano yazo eyayidlala emsakazweni yiyona edale lokhu kuhlasela.
UKhomishana wamaPhoyisa aseKano u-Ibrahim Idris ngoLwesibili uthe izintatheli, ezisebenzela iWazobia FM, zizobekwa icala lokuba nesandla ekubulaleni okwenziwe ngoLwesihlanu.
Izikhulu zomsakazo azitholakalanga ukuba ziphawule.
Umsakazo wadlala uhlelo ngesonto eledlule, uchaza ngendlela enye intatheli ebanjwe ngayo ngesihluku yizikhulu zikahulumeni ngesikhathi iqopha owesilisa obenqaba ukuba izingane zakhe zigonywe.
Umsakazo ngokuhamba kwesikhathi waphinde wadingida udaba olungamahebezi, lokuthi umgomo wenza izingane zabantombazane zingazali.
Izwe laseNigeria lingelinye lamazwe amathathu asakhungethwe yisifo sovendle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Kuboshwe 2 ngokubulawa kukasomatekisi
2012-12-20 08:28
Welkom - Kuboshwe amadoda amabili mayelana nesigameko sokubulawa komshayeli wetekisi eThabong, eWelkom, kusho amaphoyisa aseFree State.
Zibakhalele ngoLwesibili ngalesi sigameko esenzeka ngoMsombuluko, kusho uSergeant Mamello Macheoane.
UKebile Solomon Lephoi, 51, wagwazwa wabulawa ngamadoda amathathu ngesikhathi ezama ukusiza owesifazane owayegetshengwa.
“Owesifazane wabona itekisi ima wase ebalekela kuyo, nabasolwa bamlandela bafike bagwaza umshayeli wayo umzimba wonke."
Abasolwa ababili kulindeleke ukuthi bavele eNkantolo yeMantshi yaseWelkom.
Owesithathu usagcwele amathafa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kwamashu
KwaMashu Township ilokishi eliseduze neTheku, eNingizimu Afrika elenzelwa abantu abamnyama.
Umlando[hlela | edit source]
Leli lokishi lizala abantu abadumile abaningi yize-ke lidume ngobugebengu. Lenzelwa abantu abamnyama nguHulumeni wobandlululo ngeminyaka yalo phela ubandlululo.
Kwathi ngonyaka ka-1994 kwabe sekuvunyelwa nabezinye izinhlanga ukuthi bakwazi ukuhlala kuleli lokishi. Ilokishi leli lakhiwe eduze kwezindawo ezifana ne-Newlands East kanye nePhoenix. Linabantu abalinganiselwa engxenyeni yesigidi (500000) uma lihlanganiswa namalokishi angomakhelwane, okuyiNtuzuma kanye ne-Inanda. Empeleni lawa malokishi uma esehlanganiswa ngokukamasipala nohulumeni abizwa nge-INK okuyigama elimele ukuthi Inanda Ntuzuma and KwaMashu.
Amalokishi Ahlobene[hlela | edit source]
- Inanda (IsiNgisi)
- Ntuzuma
- uMlazi (IsiNgisi)
- Chesterville
- Lamontville


text:
BULAWAYO—
Ingxenye yamantombazana aqeda izifundo zebanga laphansi eleprimary kalenelisi ukuqhubeka ngemfundo yesecondary, ngenxa yezizatho ezigoqela ukuswelakala kwemali kanye lokuqakathekiswa kwemfundo yabantwana abangabafana ezimulini.
Ugatsha lwezemfundo, imidlalo lamasiko, luthi ingxenye yamantombazana, ikakhulu emaphandleni, eqede izifundo ze primary iswela amathuba okuqhubeka ngezimfundo minyaka yonke.
Lokhu kusekelwa yikucubungula kwenhlanganiso ezimele yodwa iPlan International okutshengisa ukuthi udubo, udlakela kanye lokusetshenziswa kwamasiko kwenqabela untombazana munye kwabathathu ukuvela aye esikolo lenani phose amatshumi ayisikhombisa ekhulwini – 69% ukuya esikolo se secondary kwele Zimbabwe.
Kubika intathelizindaba yeStudio 7 uNothando Sibanda osipha loludaba ekoBulawayo.
Udaba lukaNothando Sibanda lwamantombazana esecondary


text:
Bangibangela amahloni abadlwenguli - ISilo
2013-02-26 14:06
Pietermaritzburg - ISilo samaBandla iNkosi uGoodwill Zwelithini kaBhekuzulu, ukhale ngokukhula kwesibalo sabantu abadlwengulwayo ezweni, wathi kumele abantu bawubike lo mkhuba, bangathuli nawo.
Ukwanda kwezehlakalo zokudlwengulwa kogogo, abantu besifazane kanye nezingane, yizehlakalo ezibeka kambi iNingizimu Afrika, kusho iSilo sikhuluma emcimbini wokuvulwa kwesiShayamthetho kwaZulu-Natal.
"Kungibangela amahloni ukuthi ngingabizwa ngeSilo sabantu abagila le mikhuba. Abantu bangayigwema le nto eyenzekayo."
UNgangezwe uthe ukholwa wukuthi uma abantu behlangana, kungalwiswanwa nokudlwengulwa kwabesifazane nokubulawa kwabo.
"Yonke imiphakathi ebhekene nale ngwadla, ngiyayicela isebenzisane namaphoyisa, kubikwe izigilamkhuba."
Umcimbi wokuvulwa kweShayamthetho ubuhanjelwe yizicukuthwane ezihlanganisa amalungu ePhalamende noNgqongqoshe wezamaJele kuzwelonke, uSbu Ndebele.
ISilo sibe sesinxenxa izikhulu ukuthi zenze okuthile, ukuzama ukulwa nesibalo esiphezulu sabantu abangasebenzi esifundazweni.
"Iqiniso nje wukuthi sihlezi phezu kwentabamlilo engaqhuma noma yinini," kusho uBhejane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone 35 engozini yebhasi eKenya
2013-02-27 16:29
Nairobi – Okungenani abantu abangu-35 bashonile ngesikhathi kwenzeka ingozi yebhasi empumalanga nezwe iKenya ngoLwesithathu.
Izikhulu zithi umshayeli webhasi uphunyukwe yisitelingi, lashaya ongqimphothwe abathathu.
Okhulumela amaphoyisa uSamuel Kimaru, uthi abantu abangu-11 bashonele endaweni yesehlakalo kwathi abangu-24 bashonela endleleni beyiswa esibhedlela.
Abagibeli bebephuma enhlokodolobha iNairobi, belibangise eGarissa – kukholakala ukuthi bebesondelela ukhetho oluzobanjwa ngoMsombuluko.
Bangaphezu kuka-20 abalimele abangeniswe esibhedlela, kusho uKimaru.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone 4 engozini eKZN
2013-02-04 12:00
Durban - Kushone abantu abane engozini eyehle phakathi kweloli nemoto encane ogwini olusenyakatho neKwaZulu-Natal, kubika iNewswatch.
Bonke abashonile bebesemotweni encane ngesikhathi behlelwa yile ngozi phakathi kwaseDarnall naseZinkwazi ngabo-05:00 ngoMsombuluko.
Kukholakala ukuthi laba abesifazane ababili nabesilisa abashonile ngabantu basendaweni.
UDaryl Bronkhorst we-IPSS Medical Response uthe bafike endaweni yesehlakalo bazithela kulesi sibhicongo.
"Imoto icishe yawela ngale konqenqema."
"Kusithathe imizuzu ephakathi kuka-20 no-15 ukuhlukanisa lezi zimoto, kudingeke kusetshenziswe nezindlawu ukuzisika. Abebeselolini bathole imihuzukwana."
Khonamanjalo, kulimale abantu abangu-29 ngemuva kwengozi yamatekisi amabili kuMngeni no-Isaiah Ntshangase Road eThekwini.
- Landela
IzindabaNews24 kuTwitter
- News24


text:
Uhulumeni wenze iphutha waholela abangasasebenzi
2013-02-19 10:02
Durban - Uhulumeni waKwaZulu-Natal wenze iphutha wakhokha isamba esingu-R77 million, ekhokhela abantu abangasasebenzi, lokhu kwenzeke onyakeni wezimali owedlule, kusho umbiko wephephandaba iMercury.
Uhulumeni usakwaze kuphela ukubuyisela emuva u-R18.6 million, kusukela ngo-Ephreli 2011 kuya ku-Ephreli 2012.
Iminyango eyenze leli phutha ihlanganisa uMnyango wezeMpilo nowezeMfundo.
UNdunankulu wesifundazwe uZweli Mkhize uveze lezi zindaba ngesikhathi ephendula ilungu leDemocratic Alliance uGeorge Mari.
Umkhulumeli kaMkhize uNdabezinhle Sibiya uthi ziyaqhubeka izinhlelo zokuzama ukubuyisa le mali, abantu abakhokhelwa angeke babekwe amacala ngoba abahlangene naleli phutha.
Yize noma abanye babazi ukuthi bahola kungafanele kodwa bangabika, angeke bavulelwe amacala.
USibiya uthi abantu abakade behola yilaba abase bethathe umhlalaphansi abanye baphelelwa yizinkontileka zomsebenzi kanti abanye bashona.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uyavela osolwa ngokuqotha amalungu eNFPComment on this story
MLUNGISI GUMEDE
SIZINIKELE emaphoyiseni isikhulu esiphezulu eMkhwandlwini waseMzinyathi esiyikhansela le-NFP esisolwa ngokuba ngungqondongqondo emacaleni okusoconga ozakwabo kulo mkhandlu.
Lesi sikhulu esineminyaka engu-56 ubudala sizinikele esiteshini samaphoyisa saseGreytown ngoMsombuluko.
Umsolwa kulindeleke ukuthi avele eNkantolo yeMantshi yaseMsinga namhlanje mayelana namacala amabili okubulala, elilodwa lokuzama ukubulala nelokubopha itulo lokubulala.
Ukuboshwa kwalesi sikhulu, kulandele ukuboshwa kukaMnuz Mzonjani Mgwaba (41) osanda kuzivumela yena emaphoyiseni ukuthi nguyena oqotha ngenhlamvu amakhansela aleli qembu kulo mkhandlu waseMzinyathi.
Ngaphambi kokuthi aboshwe uMgwaba ubengunogada walesi sikhulu esizinikele emaphoyiseni.
Ukuboshwa kukaMgwaba kwalandelwa wukukhalelwa ngamasongo kaSigonyela kwamakhansela amathathu e-NFP mayelana namacala okubulala ozakwabo.
La makhansela amathathu nawo azivumela emaphoyiseni ukuthi ayathinteka ecaleni lokubulawa kwalowo obenguSihlalo we-NFP eMsinga uMnuz Bongani Shelembe nalowo obenguNobhala woPhiko lwentsha uNksz Lungisile Zuma. UShelembe noNksz Zuma balalelwa unyendle badutshulwa ngoMeyi 1.
Ubuholi obuphezulu be-NFP buthathe isinqumo sokuwaxosha la makhansela ngemuva kokuzivumela emaphoyiseni ukuthi ayathinteka emacaleni okubulawa kozakwabo.
Sebebahlanu abasolwa asebeboshiwe mayelana namacala okubulawa kwamakhansela e-NFP emkhandlwini waseMzinyathi.
UNobhala we-NFP kuzwelonke uSolwazi Nhlanhla Khubisa ukushayele ihlombe ukuzinikela kwalo msolwa emaphoyiseni.
“Sifuna ukuthi amaphoyisa aphenye aze afike ekujuleni kokubulawa kwamakhansela ethu,” usho kanje.
UKhubisa uthe bazophinde balandele imigudu yangaphakathi eqenjini bathathe izinyathelo njengoba benzile nasemakhanseleni azivumela wona ukuthi ayathinteka ekubulaweni kozakwabo.
Asengu-24 amalungu e-NFP asebulewe kusukela iqembu lasungulwa ngonyaka odlule.
Okhulumela amaphoyisa asifundazweni uLt Colonel Vincent Mdunge ukuqinisekisile ukuzinikela kukamsolwa emaphoyiseni.
UMdunge uthe umsolwa uzobekwa amacala amane, amabili okubulala, elilodwa lokuzama ukubulala nokubopha itulo lokubulala.
“Lo msolwa esithola ukuthi ubesatshwa eMsinga ngoba engushayasibhamu ugcine ezinikele kwabomthetho ngoba ebona ukuthi amaphoyisa amfuna uthuli,” usho kanje.
Uthe uthinteka ecaleni lokubulawa kukaMnuz Shelembe noMnuz Thulebona Nhlebela obeyikhansela le-NFP eNquthu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Umqeqeshi omusha weBafana kusasaComment on this story
MTHOKOZISI MNCUSENI
LIYOTHI liqambe lizilahla kunina elakusasa iBafana Bafana iyobe isinomqeqeshi omusha, ngokusho kukaRobin Peterson (osesithombeni) oyisikhulu esiphezulu seSouth African Football Association (Safa).
Nakuba kwakuqalwe bebahlanu abaqeqeshi abebezohlolelwa lo msebenzi ovele ngokuxoshwa kukaPitso “Jingles” Mosimane kodwa umjaho usuphakathi kukaGordon Igesund noSteve Komphela emva kokukhishwa kuka-Ephraim “Shakes” Mashaba, Neil “Mokoko” Tovey noGavin Hunt.
Njengoba iSafa yayithembisile, uPeterson uthe akukho zinguquko kulokhu abebekushilo ngakho-ke izwe lizolala selimazi umqeqeshi walo omusha.
Ebuzwa ngokuhlukana phakathi kwezikhulu zeSafa ngalaba baqeqeshi, uPeterson uthe abasho lokhu bamane bayazikhulumela nje.
“Ayikho into enjalo. Konke kuhamba ngendlela esihlele ngayo. Konke sizokuqeda ngoMgqibelo njengoba sasithembisile. Sihlele ukumemezela ngehora lesihlanu. Abaqeqeshi ababili abasele emjahweni bazophinde bavele phambi kwethimba lethu elisihlolela umqeqeshi lapho bezophinde bazidayise okokugcina bese kuthi ngemuva kwalokho sihlangane senze izibalo zethu bese kuthi ntambama simemezele,” kusho uPeterson.
Unzima umsebenzi ohlalele umqeqeshi omusha weBafana, kwazise emdlalweni wakhe wokuqala uzobe ebhekene neBrazil ngoSepthemba 7 noma 11 enkundleni esazomenyezelwa kodwa ngeke ube kuleli.
Ngemuva kwalo mdlalo umqeqeshi omusha weBafana uzophinde abe nomdlalo neqembu lase-Afrika kodwa lowo mdlalo uzokuba sekhaya ngosuku olusazomenyezelwa.
ISafa isanda kukuqinisekisa nokuthi iBafana izovakashela iPoland engelinye lamazwe angosokhaya bemidlalo ye-Euro 2012 lapho izofike idlale khona owobungani nayo ngo-Okthoba 12 iphinde igadulisane nelinye futhi lase-Afrika ekhaya ngo-Okthoba 16.
Le nhlangano isanda kumemezela nokuthi iqembu lesizwe lakuleli lizokhiphana amakhizane nompetha base-Afrika iZambia ngoNovemba 14 kuleli ngaphansi kweNelson Mandela Challenge ngaphambi kokuqala amalungiselelo e-Afcon ezokuba kuleli ngoJanuwari wonyaka ozayo.
Ukumenyezelwa komqeqeshi weBafana kusasa kuzobe kubhekwe yibo bonke abathandi bebhola bakuleli njengoba nabo behlukene phakathi ngozothatha phakathi kuka-Igesund noKomphela yize iningi lihamba nomqeqeshi weMoroka Swallows (Igesund).
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngidinwe ngiyaveva - Neeskens
2012-09-03 12:04
Johannesburg - Umqeqeshi weMamelodi Sundowns uJohan Neeskens uzwakalise ukunengeka kwakhe ngemuva kokuthi abalandeli beqembu lakhe bethe kumele ehle esikhundleni kulandela ukuthi ezakhe ziguqiswe yiMaritzburg United koweligi eLucas Moripe Stadium ngeSonto, kubika iKickOff.com.
ISundowns ishaywe ngo 2-1 nokudale ukuthi abalandeli bavuke umbhejazane bangena emhhumeni oholela ezindlini zokushintsha ngemuva kokuphela komdlalo, befuna lo mqeqeshi ashenxe.
Unogada kudingeke ukuthi aphuthunyiswe esibhedlela kulandela lokhu kuhilizisana, nokuze kwadamba ngemuva kokufika kwamaphoyisa.
"Ngidinwe ngithelwa ngamanzi, bona la balandeli, abantu beqembu kanjalo nabadlali, kumele sonke sidlule kulokhu. Kumele sizame ukusebenzisana," kusho uNeeskens.
Abalandeli beSundowns bamemeze igama likaPitso Mosimane banxenxa nokuthi uPatrice Motsepe kumele aqashe lo obeqeqesha iBafana Bafana ukuze ezongena esikhaleni sikaNeeskens.
"Ayikho inkinga uma kuza omunye umqeqeshi, lokho kuzonqunywa yibhodi leqembu. Mina ngingathanda ukuqhubeka ngibhukule kuze kulunge," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UMalema uthembisa ngokushintsha
2012-12-17 13:33
Bloemfontein - Owayengumengameli wophiko lwentsha lwe-ANC owaxoshwa uJulius Malema uthumele incwadi eqenjini elibusayo eMangaung ecela ukubuyiselwa umsebenzi wakhe.
UFloyd Shivambu usho kanje ngoMsombuluko, yena noMalema kanye nalowo owayenguNobhala Jikelele we-ANCYL uSindiso Magaqa bathumele incwadi eqenjini becela ukuba kubuyekezwe isinqumo esathathwa ngabo.
Esitatimendeni abasenze ngokuhlanganyela, laba bobathathu bathe bazimisele ngokuziphatha kahle.
"Sisangabalandeli namalungu athembekile e-ANC sifuna ukulungiswa siqondiswe ngaphansi kwemigomo yayo.
Baphinde bathi abalufakanga enkantolo lolu daba ngoba bakholelwa ukuthi ingqungquthela ye-ANC kumele ibuyekeze uhlelo lokuqondiswa kwezigwegwe olwaholela ekuxoshweni kwabo.
Encwadini bacele ukuba i-ANC ibabuyisele ezikhundleni zabo.
Bacele nokuthi uMalema abuyiselwe ekomidini eliphezulu le-ANC eLimpopo.
Abacacisanga ngezinye izinyathelo abangazithatha uma isicelo sabo singaphumeleli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Omakoti' babambe inkunzi isuphamakethe
2013-01-16 12:04
Bloemfontein - Azofaka isicelo sebheyili enkantolo amadoda amathathu abefake izingubo zomshado nezinwele zokufakelwa, abambe inkunzi isuphamakakethe.
Iphephandaba iVolksblad libike lathi abasolwa abebegqoke bebahle, beshaye ezomshado zabantu besimame, bazovela ngaphambi kweNkantolo yeMantshi yaseWelkom.
Isigejana samadoda ayisithupha, sagasela esuphamakethe ePutswastene, eThabong, sihlome ngemimese saphoqa abasebenzi ukuthi babanike imali nempahla.
Umbiko wephephandaba uthi abathathu kulaba babegqokise okomakoti abashadayo abangamaSulumane, umboniso oqoshwe yi-video, uveza izigilamkhuba lezi zehluleka nokuhamba, zibhadazela zishukwa yizingubo zomshado.
Amaphoyisa afuna abanye abasolwa abathathu, abangakatholakali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Azokwenyuka amaholo abasebenza ngamalahle
2012-11-07 14:04
Johannesburg - Abemboni yamalahle basayine isivumelwano sokwenyuswa kwamaholo abasebenzi ngoLwesithathu, isivumelwano sisayinwe yizinyunyana ezihlanganisa iNational Union of Minewokers, iSolidarity yi-Uasa kanjalo neChamber of Mines.
Abasebenzi abasemazingeni aphansi bazokwenyuselwa amaholo ngamaphesenti amahlanu, kusho uNobhala Jikelele weNUM uFrans Baleni.
Abasebenzi bazophinde bagixabezwe kube kanye, ngesamba esingu-R2000, lokhu kuzokwenzeka kuzona zonke izimayini zamalahle ezingaphansi kweChamber of Mines.
UBaleni uthe ukunikwa kwabasebenzi le mali, kungenye yezindlela zokuzama ukuqinisa ukwethembana nokusebenzisana.
Inkampani i-Exxaro inqume ukuthi esikhundleni sokunika abasebenzi isamba esingu-R2 000, okungenani izokwenyusa amaholo abasebenzi abasemazingeni aphansi, anyuswe go-3% kuthi abasemazingeni aphakeme benyuselwe ngephesenti elilodwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kuqalwe uphenyo ngendiza ephahlazekile
2013-01-02 11:00
Johannesburg - Amaphoyisa aseLimpopo asevule idokodo ngokuphahlazeka kwebhanoyi eligqamuke umlilo lisemoyeni, ngoLwesibili, kwashona abantu ababili.
Ingozi lena yenzeke ePhalaborwa, indiza encane iqeda kusuka emhlabeni.
UJohan Horn noHerbert Hancke, bashonele endaweni yesehlakalo, laba bayizikhulu enkampanini yezimayini iFoskor and PMC.
Okhulumela amaphoyisa uRonell Otto uthi abakwaSouth African Civil Aviation Authority, sebeqale uphenyo ngokwenzeka kwengozi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Group
Uzizwa ekhethekile uDJ okhiphe i-albhamu ka-10
Inkakha yomculo we-deep house igubha ukukhipha i-albhamu ka-10 ochungechungeni lwama-albhamu eyaqala ukuwakhipha eminyakeni engu-15 edlule.Read Story
Group
Ushintsho ngomcimbi iMidmar Festival
Umcimbi omkhulu wokuhlukanisa unyaka ngoDisemba 31 ngeke usenzelwa lapho ubukade uba khona iminyaka eyisithupha edlule.Read Story
Group
Usemkhankasweni wokuqhakambisa i-albhamu yakhe
Usezakhele olukhulu udumo ezindaweni zobumnandi umlungu waseThekwini ocula i-house.Read Story
- Uzizwa ekhethekile uDJ okhiphe i-albha...
- Ushintsho ngomcimbi iMidmar Festival
- Usemkhankasweni wokuqhakambisa i-albha...
- Konakele emshadweni kaZuma
- Bakhangise ngamasudi acishe afane
- Kuphelile nge-jazz e-Hazelmere Dam
- Ushaqekile umrepha kudliwa amandla akhe
- Bathenjiswa isiphihli abaya kwiGumba F...
- IBala Brothers izokhombisa ikhono layo...
- Wafa noma usaphila uMbodla?


text:
Kushone inqwaba kwebiwa imfuyo eS Sudan
2012-12-05 14:01
Juba - Balinganiselwa ku-30 abantu abashonile ngesikhathi kutholana phezulu umphakathi wezizwe ezehlukene, kwebiwa imfuyo eSouth Sudan, kusho izikhulu ngoLwesithathu.
Intsha ebihlome ngezibhamu ezingama-rifle, engeyohlanga iDinka Gok, imashe okungenani amahora ayisishiyagalombili, yase ihlasela uhlanga oluyizimbangi zayo, obelwelusile iDinka Rek, kusho isikhulu u-Isaack Mayom Malek.
Lokhu kuhlasela kwenzeke ngoLwesihlanu kodwa umbiko uzwakale ngesikhathi sekukhuluma abasindile.
"Bangu-22 ekuqinisekiswe ukushona kwabo endaweni yesehlakalo, abanye abangu-18 kuthiwa bathole ukulimala," kuqhuba uMalek.
Izikhulu zohlanga oluhlaseliwe iDinka Rek, zibike ukuthi kushone abantu abayisishiyagalolunye ngasohlangothini lwabo, kwalimala abangu-22.
– Landela IzindabaNews24 kuTwitter
(@IzindabaNews24).
- AFP


text:
Kuphenduka amatafula ngoKK ku-MuvhangoComment on this story
BONISWA MOHALE
IZIHLATHI zizovakashela izindlebe kubathandi bomdlalo owuchungechunge odlala ku-SABC 2 uMuvhango kulandela ukumenyezelwa kokuthi uzobuya ngezinkani u-KK Mulaudzi, okuyindawo elingiswa nguMcDonald Ndou.
Akucaci noma le nsizwa eshubisa isimo kuMuvhango izobuya iyisipoki noma kuzothiwa ayizange ife njengoba yahamba kuthiwa idutshulwe ngabaphangi ababeyithumbile.
Kulo mdlalo uKK ungusomabhizinisi ongenza noma yini ukuhlala esesicongweni futhi ongesabi ukugudluza abasendleleni yakhe.
Esitatimendeni esithunyelwe ngabakwaSABC 2 bathe ababukeli mabalindele izindaba ezizoshubisa uMuvhango ngoLwesine luka-Julayi 5.
Kuthiwa kuzofika owesifazane onguFhulufhelo ozobe elahlekile engaziwa muntu eGoli.
Ufika ephethe isikhwama esincane esinezithombe zakudala kanti uhambe ebuza abantu ukuthi ngabe bayayazi yini le ndoda esezithombeni.
UFhulufhelo uzofuna umfowabo uMatodzi owahamba eVenda eminyakeni engu-10 eyedlule ezofuna umsebenzi eGoli.
Kuthiwa uFhulufhelo uzohlangana noKhathu umfowabo kaKK njengoba ethi uneminingwane ethile ngokufa kwale nsizwa.
Akwaziwa ukuthi zithini lezi zindaba kodwa zizojika izinto.
Abalandeli balo mdlalo bayazi ukuthi akuhambi kahle enkampanini kaKK, iMasase njengoba iMukwevho Holdings ingafuna ukuvuselela inkontileka yokusebenzisana.
UKhathu uzimisele ukuthatha imali yomshwalense kaKK akhokhe ngayo izikweletu zebhizinisi.
Ngabe izindaba ezintsha ngoKK zizoshintsha lezi zinhlelo? Ngabe umshwalense kaKK usazokhokha?
Yonke le mibuzo izophenduleka ngesonto elizayo.
UMuvhango udlala ngoMsombuluko kuya kuLwesine, ngo-9 ebusuku, kuSABC 2.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON— Ilizwe libhekane lendlala emangalisayo nanku umkhathi ulokhe ungakatshengisi umusa lanxa isikhathi sesihambile.
Lanxa inengi likhala ngenhlanyelo, into enkulu lizulu njalo nxa lingekho konakala into ezinengi – izifuyo ziyafa kanti lozulu laye athwale gadalala.
Izakhamizi endaweni ezitshiyeneyo zelizwe zithi uhulumende kumele aqalise ukudingela uzulu ukudla ngoba sokusobala ukuthi kuzaba lendlala.
Umumo esabelweni seBulilima West, ePlumtree ubikwa umubi kakhulu, kufakaze ummeli walindawo edale lephalamende uMnu Moses Mzila Ndlovu.
UMzila utshele iStudio 7 ukuthi izifuyo seziqalisile ukucuba kulindawo. Wengeze wathi nxa lingasananga izulu, labantu labo bazalahlekelwa yimpilo.


text:
Kuboshwe aboMnyango wezokuThutha
2012-11-06 16:42
Johannesburg - UMnyango wezokuThutha uhambisana nophiko loKlebe, ubophe abasebenzi boMnyango abathathu abasolwa ngezenzo zenkohlakalo nokukhwabanisa, eGermiston, e-East Rand.
Izindaba ze-Eyewitness News zibike ukuthi izikhulu zithi lesi bekuyisiqalo, baningi abanye abasazokhalelwa ngamasongo kaSigonyela.
UMnyango ukanye nabeRoad Traffic Management Corporation bethule umkhankaso wokulwa nobugebengu nokuqedwa kwezimoto ezingekho sesimweni sokuba semgwaqeni.
Umholi wophenyo uBrett Monroe uthe izikhungo zokuhlolela ukushayela bezigcwele izimoto ezingekho esimweni esifanele, wathi kuthengiswa izitifiketi ezingumgunyathi, ikakhulu KwaZulu-Natal.
“Izimoto eziningi esifundazweni iGauteng, zinezimvume zokuba semgwaqeni ezingekho emthethweni. Iningi lazo yizimoto ezithwala umphakathi, zihamba phakathi kweGauteng neKwaZulu-Natal”
Abasolwa ababoshiwe bazobhekana necala lokukhwabanisa nelonkohlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Angeke ngilunge kwi-BBA - Abafundi
2013-01-25 16:12
Cape Town - Abantu abawina umncintiswano weBig Brother, kuvamise ukuthi kube ngabantu abenza izinto ezingalindelekile futhi ababa “ngonoziga”.
Njengoba sekufike isikhathi sokufaka izicelo zokuba yingxenye yama-housemates, abafundi bethu bathi angeke balunga ekubeni sohlelweni iBig Brother Africa.
Unathi Kwaza Yum uthe: Ngiyithanda impela kodwa ngeke ngikwazi ukuyingenela, angeke bangithande abantu ngoba nginamahloni kakhulu.
ULuzuko Tshingana uthe: Nginamahloni kakhulu ngeke ngilunge mina.
UMbalie Sangweni uthe: Ngithanda ukuyibuka hhayi ukuyingenela. I-BBA idinga abantu abangenandaba nalutho futhi abangenawo amahloni.
UGcinani Ngubane uthe: Akulula neze kwaBBA.
ULindiwe Joana Mtsweni uthe: Ngeke impela ngikwazi ukuhlala endaweni eyodwa nginganyakazi, ngeke ngilunge.
UChris Goboty uthe: Akulula ukuba kuleyadlu, mina angeke ngakwazi.
UGugu Masuku uthe: Ngeke ngikhone ukuhlala endaweni eyodwa izinyanga ezintathu.
D'neo Mokati uthe: Angeke ngikwazi ukungenela i-BBA, angeke nje ngikwazi ukuhlala ngaphandle komndeni nesithandwa sami izinyanga ezintathu zonke.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuboshwe izithandani ngokweba imfuyo
2012-08-17 12:03
Bloemfontein - Izithandani zaseFree State ezihlala epulazini elingaseBothaville ziboshelwe ukweba imfuyo emuva kokuqala ngokunqabela amaphoyisa ukuba angene kuleli pulazi ngoLwesihlanu.
UCaptain Stephen Thakeng uthe uphiko olubhekene nokulwisana nokwebiwa kwemfuyo e-Odendaalsrus lulunywe indlebe ngezimvu okusolakala ukuthi zebiwe.
Athe amaphoyisa efika kule ndawo, banqaba ukuwangenisa njengoba eze athola incwadi egunyaza ukuba kuseshwe le ndawo.
UThakeng uthe amaphoyisa abe esengena kule ndawo athola izimvu eziyisishiyagalombili, namaphakethe angu-13 enyama yazo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bakhululekile abadlali eNaturena - Katsande
2012-11-29 12:01
Johannesburg - Umdlali ogijima esiswini kuKaizer Chiefs uWillard Katsande uthi kunobudlelwano obukhululekile phakathi kwabadlali nabaphathi babo eNaturena kule sizini.
Ngemuva kokuqala kancane kule sizini, lo mdlali, 26, waseZimbabwe ubukeka esethola ithuba elithe xaxa lokubonakala enkundleni.
Lo mdlali uthi akungabazeki ukuthi usencono kunalokhu afika eyikho ngesikhathi ephuma ku-Ajax Cape Town ngo-2011.
"Ngibona sengathi ngidlala kahle kakhulu kule sizini. Ngiyaqhubeka nokuzimisela njengoba ngifuna ukuba ngumdlali ongcono kunalo engiwuye manje," esho ku-website yeqembu.
"Abadlali bakhululekile ukuthi bazwakalise izimvo zabo kubaqeqeshi kanjalo nangendlela abazizwa ngayo," esho.
"Siyadlala, sihleke ndawonye futhi uma sekuziwa ngasemsebenzini sikhuphula amasokisi."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone 4 engozini eKrugersdorp
2013-01-01 14:00
Johannesburg - Abantu abane bashonile ngesikhathi iveni elithutha impahla lishayisa umuntu obehamba ngebhayiiskili, eKrugersdorp, kusho abahambisa usizo lokuqala.
"Kubukeka sengathi umuntu phamba ngebhayisikili ushayiswe yiveni, washona ngaleso sikhathi," kusho okhulumela abakwaNetcare 911, uSanti Steinmann.
Uthe iveni libe seliginqika kwashona abathathu ebebephakathi, abanye abathathu bathola ukulimala.
Oyedwa kwabalimele uphuthunyiswe esibhedlela ngendiza enophephela emhlane.
– Landela Izindaba News24 kuTwitter
(@IzindabaNews24).


text:
Selimi ku-420 elabashone ePhilippines
2012-12-07 10:00
New Bataan - Iziphathimandla zithi isibalo sabashone ngesikhathi kunesiphepho esinamandla ePhilippines sesinyukele ku-420 kanti cishe bangu-400 abasadukile.
Iningi labaqinisekisiwe ukuthi bashonile kulesi sishingishane iTyphoon Bopha bahlala eningizimu yezwe lapho okube nezikhukhula khona kakhulu, okukhahlamezeke ngisho nezindawo abantu abebecabanga ukuthi ziphephile kuhlanganisa neyezimo eziphuthumayo, okushone kuyona inqwaba yabantu.
Iziphathimandla zithi babalelwa ku-215 abashonile eCompostela Valley kwathi abangaphezulu kuka-151 baphangalale endaweni eseduzane iDavao Oriental, abanye bashone maphakathi naseningizimu yezifundazwe.
Isishingishane besihambisana nomoya onamandla alinganiselwa ku-175km/h ngoLwesibili.
Siyengokwehla ngoLwesihlanu eSouth China Sea kanti kulindeleke siphele ngempelasonto.
- Landela
IzindabaNews24 kuTwitter
- AFP


text:
Kukhona la umuthi usebenza khona - Marikana
2013-01-30 16:48
Johannesburg - UMuthi uyasiza ekuvikeni izinto ezifana notikoloshe nezinye izinto, kusho isikhulu senyunyana iNational Union of Mineworkers, sethula ubufakazi ngaphambi kweKhomsihana kaFarlam, ehleli eRustenburg.
U-Ishmael Semenya, omele amaphoyisa, ubuze isisebenzi saseLonmin, esiyilungu leNUM, uSaziso Gegeleza, ngolwazi lwakhe ngomuthi.
"Anginalo ulwazo olutheni," ephendula efaka nokuthi umuthi awaziyo ngowokuheha abesifazane kuphela.
Abantu abaningi abashona esibhicongweni saseMarikana, babenezingcabo ezimanzi, kukhombisa ukuthi bebesanda kugqiha.
"Engikwaziyo wukuthi umuthi uyakusiza uma uhlaselwe wutikoloshe neminoya emimbi,” kuchaza uGegeleza.
Ikhomishana izama ukuthola kabanzi ngokwenzeka ngesikhathi kudutshulwa abavukuzi abangu-34 abadutshulwa ngamaphoysa besesitelekeni kule mayini.
Isiteleka sagcina ngokuthi kushone abantu abangu-44.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
AbaseSomalia emkhonyovini wama-passport
2013-02-22 16:00
Mogadishu - Izikhulu zaseSomalia zikanye nezaseTurkey zithi abantu baseSomalia basebenzisa izincwadi zomgunyathi ukuhambela e-Europe.
Isikhulu uGeneral Abdullahi Gafow Mohamud woMnyango obhekele abasemaZweni angaPhandle, uthi ukushushumbiswa kwabantu kuyisehlakalo esibhokile, wase ekhombisa abezindaba ze-Associated Press, ama-passport omgunyathi asetshenziswa ngabathile.
Abezindiza zeTurkish Airline baqala ukusebenzela eMogadishu ngonyaka owedlule, kanti sekuvele ukuthi baningi abasebenzisa izincwadi zomgunyathi ukuhambela amazwe besebenzisa lezi zindiza.
Abezindiza iTurkish Airlines baqinisekise lo mkhuba bathi amazwe ayasebenzisana ukuzama ukulwa nalo mkhuba.
-“Like”
ikhasi lethu kuFacebook ukuze uthole izindaba ngolimi lwakho
-Landela
IzindabaNews24 kuTwitter


text:
Baningi abashona emigwaqeni eW Cape
2012-12-13 16:36
Cape Town - Silokhu sikhule njalo isibalo sabantu abashona emigwaqeni esifundazweni eWestern Cape, uma kuqhathaniswa nangalesi sikhathi ngonyaka owedlule, kusho uNgqongqoshe woMnyango wezokuThutha uRobin Carlisle.
"Ezinsukwini eziyishumi kuqale inyanga, bangu-62 abantu abakade sebeshonile emigwaqeni kulesi sifundazwe. Esikhathini esifanayo ngonyaka owedlule, babe bengu-43. Isibalo sikhule ngo-31%," kusho isitatimende sikangqongqoshe.
Ebantwini abangu-62 abashonile, abangu-28 ababehamba ngezinyawo.
"Lena akusiyo indlela enhle yokuqala amaholidi kakhisimusi, kulahleka izimpilo zabantu, okungenani kushona abayisithupha ngosuku."
Phakathi kuka-Agasti 2011 noJuni 2012, amaphoyisa omgwaqo akhiphe amathikithi angu-13 621, ehlawulisa abantu ababengawafasile amabhande, aba ngu-415 ababephula eminye imithetho yomgwaqo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kugwetshwe umdlwenguli eMpangeni
2012-11-06 08:31
Durban - Indoda yaseMpangeni igwetshwe iminyaka engu-40 nezinyanga eziyisithupha ibhadla ejele ngamacala amabili okudlwengula nelokushaya, kusho amaphoyisa aKwaZulu-Natal.
UCaptain Thulani Zwane uthe uSibusiso Buthelezi ugwetshwe eNkantolo yesiFunda yaseMpangeni ngoLwesihlanu.
"Ugwetshwe iminyaka engu-20 ngokudlwengula ngakunye nezinyanga eziyisithupha ngokushaya. Isigwebo sizoqala kanye kanye nokuchaza ukuthi uzochitha iminyaka engu-20 ejele," kusho uZwane.
UButhelezi wadlwengula umfana, 8, ngo-Ephreli 2011.
Wabe esenika le ngane u-R5 wathi ayihambe ngemuva kokuyidlwengula ephindelela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umlingisi uyazifela ngeSidingoComment on this story
USUKE wenze iphutha uma ulibala igama likaLinda Sokhulu uma ukhuluma ngabalingisi besifazane kuleli asebeyibekile induku ebandla. Imisibenzi iyazikhulumela kule ntokazi ekhulele eMlazi, eThekwini. Uzakhele udumo kubalandeli ngokulingisa kwiGenerations edlala indawo kaCleo, A Place Called Home (Clara), Shreds & Dreams (Lefika), Sokhulu & Partners (Pamela Thusi), Ubizo (Noma) kanti manje ulingisa indawo kaNikiwe Sibeko kwiSidingo esidlala kuSABC3 njalo ngo-7.30 ebusuku. Kulo mdlalo uyilungu lomndeni ocebile onebhizinisi, iSibeko Gold. Yena nozakwabo kulo mdlalo bazobe beseThekwini, eSun Coast & Entertainment World ngoMgqibelo ukuzohlangana nabalandeli babo. Uthathe leli thuba uSIHLE “Ngeney’ntwen” MKHIZE waxoxa naye.
Wadikibaliswa yini kwiFashion Design ongayiqedanga eNatal Technikon emuva kokuphothula uMatric eCambridge College ngo-1994?
Ngangilangazelele into enobuciko kodwa ngokuhamba kwesikhathi ngathola ukuthi iFashion Design angibizelwe kuyona. Ngase ngithi angizame ekulingiseni. Ngenhlanhla ngahamba ibanga elide nami ngithi ngizama inhlanhla. Ngathola ukulingisa emidlalweni yeshashalazi okokuqala okwakuyiMacbeth nothi Izwe Lezathini.
Nakhu manje usubalwa nabalingisi abahamba phambili. Iyiphi indawo ozigqajayo ngayo osuke wayilingisa?
Le engiyilingisa manje kaNikiwe Sibeko. Ngabe ngiqamba amanga, yiyo engiyithanda kakhulu selokhu ngaqala kule ndima.
Ukusebenza noVusi Kunene ongaconsi phansi kwabaningi ngenxa yekhono lakhe nowake wasebenza naye kwiGenerations kusho ukuthini kuwena?
Kuyisibusiso kakhulu ukusebenza nomuntu onjengaye. Ufunda izinto eziningi ngokulingisa naye. Nabanye abaningi ngiyabahlonipha.
KwiSidingo ubaba wakho omncane uJefferson Sibeko (Vusi Kunene) usayine inkontileka yokutetelwa ingane ngenxa yokuthi umkakhe akanayo inzalo. Kuthini ukuphawula kwakho ngalesiya simo empilweni yangempela?
Isimo esifuze lesiya siyenzeka. Ngokomdlalo babezotholelwa yimina kodwa ngenxa yokuthi nami angikaze ngibe nayo ingane base becela omunye. Ngingasho ukuthi yizinto ezenzekayo lezi ozibona kwiSidingo.
Uzohlala isikhathi esingakanani kulo mdlalo Isidingo?
Sizobona ukuthi kuqhubeka kanjani ngokuhamba kwesikhathi. Lo msebenzi inkinga yawo wukuthi awuzazi ukuthi uzohlala isikhathi esingakanani ngoba awuqashwa ngokugcwele.
Kuthini ukuphawula kwakho ngamaphephandaba angezimpelasonto aphuma nezindaba ezishisayo zosaziwayo?
Angiyena umuntu othanda ukuwafunda. Lokho ngakugwema kudala. Isizathu salokho, akuyena wonke umuntu ongenazo izinkinga imvamisa okubikwa ngazo kulawo maphephandaba. Mina angithandi ukuzwa ukuthi usibanibani ubhekene nezinkinga ngoba amukho ongenazo.
Ngempelasonto esiphuma kuyona abalandeli bePirates bebejabulela ukuwina indebe ye-Absa Premiership. Wena bewenzani?
Nami bengijabule nabangani bami sijabulela iBhaka-bhaka ngokunqoba kwalo.
Abanye osaziwayo bayafungwa ngasemakubo. Wena uvakasha nini eThekwini?
Kuba nzima nakumina ukuvakasha ekhaya njalo ngenxa yomsebenzi wami. Kodwa uma ngithola iholidi ngithi qu ekhaya eThe-kwini.
Sesiphetha, umi kanjani kwezothando?
Ngathatha isinqumo sokukugcina kuyimfihlo yami lokho (ehleka).
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uswele amaphiko enikwa ukhiye wendluComment on this story
BONISWA MOHALE
UJABULISE okwengane encane owesifazane enikezwa okhiye bendlu yakhe entsha emuva kokuba indlu abehlala kuyo ilinyazwe yimvula.
UNkk Mafaku Bhaca (64) waseCato Crest unikwe okhiye bakwakhe ngesikhathi iMeya yeTheku uMnuz James Nxumalo ihambela izindawo ezahlukene ezikhahlanyezwe yimvula emasontweni edlule eThekwini.
Ngokusho kweKhansela lendawo uMnuz Bhekisisa Mngadi, indlu kaNkk Bhaca eyayinamakamelo amabili yaqala ukuqhekeka ngo-2009 ngenxa yemvula.
Uthe wabika udaba lwakhe kuNxumalo owayenguSomlomo weTheku ngaleso sikhathi.
“UNkk Bhaca ubeseyilinde isikhashana indlu yakhe kunzima ngoba uhlala nabazukulu abathathu kanti ngesikhathi esakhelwa ubedonsa kanzima. Ngiyajabula ukuthi namhlanje iphupho leMeya eyayinalo esenguSomlomo lokwakhela uNkk Bhaca umuzi, lifezekile,” kusho uMngadi.
IMeya ibe isinikeza uNkk Bhaca izikhiye zendlu yagcizelela ukuthi ukwakhela abantu izindlu ezisesimeni esihle kubuyisa nesithunzi sakhe umuntu emphakathini.
UNkk Bhaca uthe uswele amazwi okuzibongela. Uqale ngokushaya umculo omncane waphakamisa izandla ebonakala ukuthi ugajwe yinjabulo.
Ubetete umzukulu wakhe ngesikhathi ekhuluma nezintatheli esho nokuthi uhlala nabazukulu abathathu kanti wafika eCato Crest eminyakeni engu-25 edlule.
Unxuse abanye abantu ukuba babikele amakhansela abo uma behlaselwa yizinhlekelele noma izindlu zabo ziqhekeka ngendlela engaqondakali ngoba usizo lukhona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Umkhokheli weMDC uMnu Welshman Ncube ube lomhlangano loMongameli Robert Mugabe ngoLwesibili bekhulumisana ngodaba lukaMnu Arthur Mutambara.
Emhlanganweni lo, uMugabe ugcizelele ukuthi kasoze amkhiphe uMutambara esikhundleni sokuba ngumsekeli wenhloko kahulumende.
Umanyano weSadc unqume ngeviki edluleyo ukuthi uNcube nguye omele abe kunkulumo zokulungisisa okuhluphayo kuhulumende njengomholi weMDC, hatshi uMutambara.
Kodwa uMugabe uthi kasoze asuse uMutambara esikhundleni lanxa engasela bandla alimelayo.
Emhlanganweni lo, uNcube uhambe lonobhala jikelele webandla lakhe uNkosikazi Priscillar Misihairambwi Mushonga.
Ababili laba banikeze uMugabe ingwalo ezilezinqumo zomthethwandaba weHigh Court ezisekela ukukhethwa kukaNcube njengomkhokheli weMDC.
Izinqumo lezi zithi njalo uMutambara akumelanga aqhubeke ezithi ungumkhokheli weMDC.
UNkosikazi Mushonga uthi bahambise izinqumo lezi kuMugabe ukuthi ayezibalela azizwisise ngoba ekhanya engayizwisisi indaba yobukhokheli beMDC, okuyinto evele sobala emhlanganweni weSadc eMaputo ngeviki edluleyo.
Ingxoxo LoNkosikazi Priscillar Misihairambwi-Mushonga
Umlamulankunzi kudaba lweZimbabwe, enguMongameli weSouth Africa uMnu Jacob Zuma nguye owaqala ukwala ukuhlangana loMutambara ekwethekeleleni kwakhe eHarare kumaviki amabili edluleyo.
Olwela ilungelo loluntu uMnu Zenzele Ndebele uthi isizatho sokuthi uTsvangirai loMugabe basekele uMutambara yikuthi uNcube liNdebele bona bangamaShona.
Ingxoxo LoMnu Zenzele Ndebele
Inyathelo lakhe lasekelwa yiSadc. Into edanisa iMDC kaNcube, yikuthi uTsvangirai laye ukhaya esekela uMutambara njengoMugabe.
Kukhethwa uNcube emhlanganweni weCongress, uMutambara wayekhona laye wavuma ukuthi uNcube senguye umkhokheli webandla.
Kodwa into emangalise abanengi yikuthi uthe esuka khonapho wakhanya sengothi kabunanzi ubukhokheli bukaNcube.


text:
Baghdad - Udlame e-Iraq lubulale okungenani abantu abangu-12 kwathi inqwaba yalimala ngoLwesihlanu, kusho abezokuvikela nabasebenzi bezempilo, odlameni lwakamuva oluhaqe leliya lizwe.
Ekuseni kuqhume ibhomu ebelitshalwe eduzane nomgwaqo emakethe enkulu e-Al-Husseiniyah, kwathi elinye laqhuma emuva kokutheleka kwabezimo eziphuthumayo, kusho uMnyango wezangaPhakathi.
Umthombo wezempilo esibhedlela iSheikh al-Dhari uthe bathole izidumbu eziyisishiyagalombili nabantu abangaphezu kuka-50 abalimale kulokhu kuqhuma.
UMnyango wona uthi bangu-13 abashonile kwathi abalimele babalelwa ku-150.
- Landela
IzindabaNews24 kuTwitter
Sapa - AFP


text:
Usenkantolo uthisha ngelokudlwengula eKZN
2012-03-14 10:10
Durban - Uthisha osolwa ngokudlwengula intombazane, 12, uzovela eNkantolo yeMantshi yaseHowick ngoLwesithathu, kusho amaphoyisa aKwaZulu-Natal.
"Umsolwa, 54, waboshwa ngoMsombuluko eHowick," kusho uCaptain Thulani Zwane.
Lo mfundi wayethunywe omunye uthisha ukuba ahambise amaphepha kumsolwa, nowabe esedlwengulela lo mfundi ekilasini elalingenamuntu ngezithuba zawo-09:45.
Lo mfundi wabe eselubika lolu daba kwase kubizwa amaphoyisa.
UZwane uthe amaphoyisa aphenya icala lokudlwengula.
- Landela
IzindabaNews24 kuTwitter
- SAPA


text:
Abayisithupha baboshelwe ukuqola umasipala
2012-12-06 16:40
Johannesburg - Abantu abayisithupha baboshiwe ngoLwesine kulandela izinsolo zokukhwabanisela uMasipala waseBuffalo City, e-Eastern Cape.
Amaphoyisa esifundazweni athi abasolwa bakhwabanise imali elinganiselwa ku-R11.8 million.
UMajor Ernest Sigobe uthe lokhu kukhwabanisa kwenzeka phakathi kukaFebhuwari noSeptemba ngo-2008.
Uphiko loKlebe lubophe abantu abathathu eMthatha abanye abathathu baboshwa bese-East London, oyedwa wabasolwa usasebenzela lo masipala.
Abasolwa baseminyakeni ephakathi kuka-36 no-50 ubudala, bazovela ngaphambi kwenkantolo kungekudala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UNdulula uselindele ukugijima kuMaZulu
2013-02-01 07:45
Johannesburg - Lowo obengumgadli we-Orlando Pirates uBongani Ndulula uthi ujabule kakhulu ngokuthi angase athole ithuba eliningi enkundleni kulandela ukujoyina aMaZulu, kubika iKickOff.com
UNdulula, nosayine inkontileka yezinyanga ezingu-18 noSuthu, ubechitha isikhathi esiningi efudumeze ibhentshi kuPirates.
Uthi ulindele isiqalo esisha eThekwini.
"Bese ngithole abangani abaningi kanti ngikujabulela nokudlalela iqembu elikhulu kuleli, kodwa manje isikhathi sokuthi ngiqhubekele phambili.
"Yize ngingasitholanga isikhathi esiningi sokudlala kuPirates, kodwa ngifunde lukhulu kubagadli abafana noBenni McCarthy.
"Ngithemba ukuthi engikufunde kuPirates kuzongisiza ukuthi ngikhule ebholeni," kusho uNdulula.
U'Drogba' kulindeleke ukuthi alibhekise eThekwini ngoLwesihlanu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Imuli yeqhawe lesizwe, uMnu. Josiah Tongogara owayekhokhela ibutho le Zanla isidabuke phakathi okube sobala nahla emkhosini wokukhumbula umuyi eHarare namhla.
Abanye abemuli ka Tongogara babikwa bebengekho kulumkhosi okhokhelwwe ngu Bishop Chad Gandiya oweSonto ye Anglican. UTongagara wabhubha engozini yemota eMozambique ngomnyaka ka 1979.
Umphathintambo wezomvikela umnu. Emmerson Mnangagwa ubengomunye obekulumkhosi. Ngenyanga edluleyo icele leMDC elikhokhelwa nguMnu. Morgan Tsvangirai lazama ukwenza umkhosi ofanayo kodwa ngoba abanye abemuli kamuyi bala ukuthi wenziwe.
Indodakazi kamuyi, uSukai utshele iStudio 7 ukuthi kabatshelwanga ngamalungiselelo alumkhosi yikho bengayanga:
Ingxoxo loNkosazana Sukai Tongogara


text:
Kubulawe oshadile obejola efihla
2012-09-12 09:00
Mlondi Radebe, The Witness
Durban - Uthando lwabo oluyimfihlo luphethe ngesigameko sokuthi owesifazane oshadile ashaywe abulawe ngembazo, isithandwa sakhe sona salimala, lokhu kwenzeke endaweni yaKwaMadlala eVulindlela ngoLwesibili.
UPhumlani Mtolo, 38, ubesendlini yakhe nesinqandamathe sakhe esineminyaka engu-36 ubudala ngesikhathi behlaselwa ngezithuba zasezintathakusa.
UMtolo, ohlala endlini engaphandle kubo, uthe ubesathe shelele kancane endlini enkulu, kuthe uma esebuya wathola isithandwa sakhe silele phezulu kwegazi.
“Ngibuye ngezithuba zabo-02:00 ngafica egcwele igazi ebusweni bakhe, ngathuka.
“Ngimbuzile ukuthi kwenzekeni, kodwa angibange ngisawagwinya amzwi ami.”
Okulandelile ukuthi naye ezwe ngembazo isikhala ekhanda lakhe.
“Umbulali uphinde wangishaya ngembazo ngemuva kwalokhu waphuma wabaleka, ngibe sengimemeza ngifuna usizo,” kusho uMtolo, obekhuluma neThe Witness ngocingo esesibhedlela e-Edendale.
Owesifazane ushonele endaweni yesehlakalo.
UMtolo uthe ubengazi ukuthi intombi yakhe ibishadile futhi inezingane ezinhlanu.
Okhulumela amaphoyisa uCaptain Thulani Zwane uthe kuphenywa ngecala lokubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
UBanda waseZambia uphika eyokuzobhaca kuleli
2013-02-15 16:44
Johannesburg - Owabe enguMengameli waseZambia uRupiah Banda uyakuphika ukuthi ufuna ukuzobhaca kuleli laseNingizimu Afrika, njengoba kuqhubeka impi ephakathi kwamasosha kahulumeni neqembu eliphikisayo ezweni lakhe.
UMengameli okhona njengamanje uMichael Sata usola uBanda ngokubalekela kuleli laseNingizimu Afrika, ethi uzama ukubalekela ukubhekana namacala.
Ngisho noma angabeleka, "Sizomlanda khona eNingizimu Afrika,” kusho uSata, othi kunabanye ababili abaseqenjini eliphikisayo abafuna ukubalekela eNingizimu Afrika.
Umkhulumeli kaBanda uMikatazo Wakumelo, ukuchithile ukuthi uuBanda ufuna ukubaleka wathi: “Lokho akusilo iqiniso.”
Akafunanga ukunaba ngenkulumo.
USata, wadla umhlanganiso ngo-2011, wachitha uBanda, obhekene namacala okuhlukumeza amalungelo abantu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Inkantolo ivune i-MPLA e-Angola
2012-09-20 16:19
Luanda - Inkantolo eNkulu yase-Angola isichithile isikhalazo seqembu eliphikisayo mayelana nabathi kwenzeka ngosuku lokhetho lwangomhlaka-31Agasti, olwagcinwa lunqontshwa nguMengameli uJose Eduardo dos Santos.
Inkantolo iphinde yaphasisa imiphumela yokhetho ithi iqembu elibusayo neliholwa nguDos Santos iPeople's Movement for the Liberation of Angola (MPLA), lathola u-71.84%.
Lokhu kusho ukuthi uDos Santos uzoqhubeka nokuhola izwe.
INational Union for the Total Independence of Angola (Unita), ikanye namanye amaqembu amancane amabili, sebehluleke kwaze kwaba kabili ukuzama ukuphikisa ukunqoba kwe-MPLA.
Amaqembu athi kwaba nomkhonyovu ngesikhathi kuqhutshwa ukhetho.
Isikhulu enkantolo uLuis Ferreira uthe amaqembu ehlulekile ukukhipha ubufakazi ezinsolweni azibekile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UBhengu uthengelwe 'amahhala'
2013-01-30 14:05
Cape Town - IChippa United yathenga uPhumelele Bhengu emasontweni amabili edlule enikezwa inkontileka yeminyaka emibili nesigamu, kodwa imibiko ithi lo kuthiwa akasadingeki eqenjini.
Lo mdlali owayedlalela u-Under 23 ingase isheshe iphele injabulo yakhe yokuthola iqembu njengoba etshelwe ukuthi "ngeke akwazi ukusiza" iqembu ekutheni livike imbazo.
“Ngaphandle kokudlala ngisho umdlalo owodwa, iChippa ithi izobolekisa ngaye ngoba ngeke akwazi ukusiza iqembu emizamweni yokubuyela efomini. Wake wawuzwaphi umsangano onjalo?" kusho umthombo utshela iKickOff.com.
Labo abamele uBhengu, iComplete Footballers, bazobamba umhlangano nalo mdlali mayelana nalolu daba..
Lowo okhulumela iChippa, uLukanyo Mzinzi, akatholakalanga ukuba aphawule.
Lokhu kwenzeka nje iqembu lisanda kuxosha umqeqeshi uFarouk Abrahams.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kufinyelelwe esivumelwaneni eCAR
2013-01-11 07:57
Libreville - Uhulumeni waseCentral African Republic kanye namavukelambuso, sebefinyelele esivumelwaneni sokuthi kumiswe ukuhlaslea okuqhubeka ezweni, kusho umbiko wamavukela mbuso.
Umthombo okhulume nabezindaba uthe izingxoxo eziqhubeke enhlokodolobha yaseGabon, iLibreville, uthe uMengameli waseCentral
African Republic uFrancois Bozize, uzonquma ukuthi kube khona uhulumeni wokubambisana namavukela mbuso eqembu iSeleka.
"Ukubekwa phansi kwezkhali kube yisinqumo zinke izinhlaka ezivunelana ngaso,” kuqhuba umthombo.
Okwamanje akukazeki noma amavukela mbuso azowuvuma yini uhulumeni wokubambisana. Phambilini apphakamisa ukthi uBozize ashiye isikhundla sakhe.
UBozize wathatha ngo dlli izwe ngonyaka ka-2003, amavukela mbuso athi kumele avele ngaphambi kwnkantolo -International Criminal Court,, abhekana namaxala ngalokho okwenzeka ngesikahthi ethatha izwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Reuters


text:
Kushone 3 engozini e-Eastern Cape
2012-07-24 16:51
Johannesburg - Abantu abathathu bashonile kwathi ababili balimala kambi esehlakalweni sengozi yomgwaqo eyenzeke ngasePort Elizabeth, e-Eastern Cape, kusho abahambisa usizo oluphuthumayo ngoLwesibili.
Iveni eyi-4x4 ishayisane neVolkswagen Golf, emgwaqeni uMarine Drive, ngezithuba zawo-14:00, kusho okhulumela abakwaNetcare 911 uChris Botha.
Abantu abathathu ekade behamba ngeGolf bashonele endaweni yesehlakalo, ababali abakade behamba nge-4x4 balimale kambi.
Abalimele bangeniswe esibhedlela.
– Landela IzindabaNews24 kuTwitter
(@IzindabaNews24).


text:
Ugogo ukhala ngendodakazi emgolozelayo
2013-01-17 14:07
Phindile Sibiya, Daily Sun
Johannesburg - Usehlala elusizi ugogo oneminyaka engu-75 ubudala othi uhlaliswe kambi yindodakazi yakhe eneminyaka engu-52 ubudala kanye nabantwana bayo.
UBetty Khara waseSoweto, ukhulume nephephandaba iDaily Sun wathi indodakazi yakhe uVeronica, washonelwa ngumyeni wakhe ngonyaka ka-2010, wase ebuyela ekhaya nabantwana bakhe ababili.
Uthi kusukela kwabuya indodakazi nabazukulu, akakutholi ukuphumula.
"Kusukela bafika, impilo yami inzima. Indodakazi ingiphoqa ukuthi ngilale phansi yona bese isebenzisa umbhede wami. Ingitshela ukuthi ngabulala uyise futhi angeke ihambe, angeke iye ndawo," kukhala ugogo.
Ugogo uthi uhlalele ovalweni njengoba indodakazi ike yasabisa ngokuthi izoshisa umuzi uma ihamba, futhi uzofa maduzane.
"Ngakhuluma namaphoyisa angitshela ukuthi angihlangane nosonhlalakahle - Indodakazi yami yavele yabahleka usulu."
UVeronica, utshele iphephandaba wathi angeke aphume kubo futhi akawasabi amaphoyisa.
"Uma ecabanga ukuthi amaphoyisa azongixosha, akavele akhohlwe. Lona ngumuzi kababa wami futhi angiyi ndawo."
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuphenywa umlandeli ekuthiwa ucwase umdlali
2012-11-27 16:29
London - Amaphoyisa aseqale uphenyo ngezinsolo ezithi umlandeli webhola wenze uphawu oluyinkawu, ezama ukucwasa umdlali weWest Bromwich Albion, uRomelu Lukaku, oshaye igoli ngoMgqibelo ngesikhathi ezakhe zidlala eSunderland.
Izithombe ziveza lo mlandeli ezenza inkawu, ngemuva kokuthi lo mdlali omnyama ngokwebala, eshaya igoli elibe ngelesithathu, ezakhe ziwina ngo 4-0.
Amaphoyisa aseNorthumbria athe: "Siqhuba uphenyo njengoba lolu kuwuphawu lokucwasa ngokwebala."
Lesi sehlakalo senzeka kusaphele isikhathi esiyinyanga kuphela kwamiswa umlandeli weChelsea ekutheni ahambele imidlalo, umlandeli lona wenza uphawu olufanayo elwenza kumdlali weManchester United.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Izinyembezi kugwetshwa iphoyisaComment on this story
THOKOZANI NDLOVU
LIKHIHLE isililo nonina iphoyisa laseKlaarwater elaqotha abantu ngenhlamvu ngoNcibijane nyakenye eMlazi naseChatsworth ngesikhathi ijaji eNkantolo eNkulu eThekwini liligixabeza ngeminyaka engu-78 libhadla ejele ngamacala okubulala nawokuzama ukubulala izolo.
Ngesikhathi uSenzwesihle Brian Zondi (27) obengu-Constable esiteshini samaphoyisa iDurban Harbour enikwa lesi sigwebo uhlulwe wukuzibamba waphubuka wakhala esebhokisini lofakazi. Amanye amalungu omndeni wakhe agcine esehlukene phakathi ethulisa yena amanye ezama ukududuza unina.
IJaji elibambile uMnuz Kessie Naidu likhiphe lesi sigwebo maqede lashingila laphuma enkantolo lishiya kukhalwa.
Ngaphambi kokuba limgwebe uZondi liqale ngokuveza ukuthi isenzo sakhe sakhombisa ukungabi namqondo.
“Njengomuntu oyiphoyisa wawuqashelwe ukuvikela umphakathi kodwa wangawenza umsebenzi wakho njengoba kunguwe owabulala. Isenzo sakho kwaba esinesihluku nobudlova ngoba wawufuna ukukhombisa abantu ukuthi ungubani. Wabona bekwehlisa isithunzi ngokukuxosha endlini. Ngokubona kwami nguwe owawuphehla udweshu kuzona zonke izigameko kusuka eMlazi kuze kufike kuHigginson Highway ngaseChatsworth,” kusho iJaji.
Ngamacala amathathu okubulala uthole iminyaka engu-18 kwelilodwa, wathola iminyaka engu-20 kwelesibili, waphinde wathola engu-20 kwelesithathu. Kwamabili okuzama ukubulala uthole iminyaka engu-10 lilinye. Lesi sigwebo sigcine sehle saze saba yiminyaka engu-28 njengoba iJaji lithe isigwebo samanye sizohambisana.
Lesi sigwebo samukelwe ngezindlela ezahlukene yimindeni yabashonelwa. Abanye bebethi le minyaka imfanele abanye bethi mincane. Lokhu kulandela ukuthi umshushisi u-Advocate Khumbu Shazi ecele inkantolo ukuthi igwebe uZondi udilikajele ngecala ngalinye lokubulala, kuthi awokuzama ukubulala kube yiminyaka engu-15 lilinye.
U-Anti kaNkosinathi Biyela (28) owashona kulesi sigameko, uNkk Zanele Mthembu uthe yena ugculisekile ngalesi sigwebo. “Angiboni sisincane. Le ndawo ayohlala kuyona usazohluku-mezeka kuyona iminyaka engakwazi ukwenza yonke into ngokukhululeka,” kusho uNkk Mthembu.
Intombi kamufi uNkosinathi, uNksz Nonhlanhla Makhoba yena ubelokhu ekhihla isililo kungavumi ngisho akhulume. Abebehamba naye bathe ukhala ngokuthi sincane lesi sigwebo ngoba bebelindele inqwaba yodilikajele njengokusho komshushisi.
Amalungu omndeni kaZondi oNksz Nonkululeko Nala ongumzala wakhe noNomusa Ngcobo ongudadewabo wentombi yakhe (uZondi) bebehleka kuvele elomhlathi.
“Okwenziwa umzala kwaba yinto embi kakhulu. Isigwebo asitholile siyasijabulisa kakhulu ngoba besilindele ukuthi uzogwetshwa impilo yakhe yonke ejele. Kodwa manje siyabona ukuthi maningi amathuba okuthi siphinde simbone engaphandle,” kusho uNksz Nala.
UNksz Ngcobo uthe bona basalindele ukuthi aphume ejele aphinde athathe udadewabo uThobile abeseqalile ukumlobola.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Isalukazi sitholwe sesishonile endliniComment on this story
BAWINILE NGCOBO
SITHOLWE sesonakele ngoMsombuluko emini isidumbu sesalukazi saKwaMashu esigcemeni sakwa-E, esilinganiselwa eminyakeni engu-80 esasigcine ukubonakala siphuma empeshenini ngoJanuwari 2 nonyaka.
UNkk Irene Khanyile kuthiwa utholwe ngumakhelwane wakhe oye endlini eyombheka emuva kokungamboni nogesi okhanyisa ngaphandle kwakhe ungacishwa.
Kusolakala ukuthi udlwenguliwe ngoba utholwe elele ebheke phezulu kusofa kunezindwangu ebezinegazi phansi, ubeklinywe ngengubo yakhe emqaleni.
Igilosa yakhe kuthiwa ibiseduze kwakhe kukhombisa ukuthi ungumuntu owayengakayikhiphi ayifake ezindaweni zayo.
Phansi kuthiwa bekunemishudulo yodaka njengoba ngosuku agcinwa ngalo lalikade lina.
UMnuz Thandizwe Thango obesiza lesi salukazi ngokusiyisa empeshenini nokuyokwenza igilosa, uthe ugcine ukusibona ngesikhathi esishiya endlini ngoJanuwari 2 kade esiyise empeshenini wasiyisa nasezitolo ukuyogilosa.
“Ubengahlali namuntu ngoba ubengafuni muntu ozohlala naye,” kusho uThango
Uthe ngoJanuwari 2 wafika ezosilanda wangqongqoza waze wakhathala, wabe esecela omakhelwane ukuthi bamsize bavule isicabha kodwa wangaluthola usizo.
“Ngahamba ngaya esiteshini samaphoyisa ngiyowabiza ngathi uma sengibuya ngafica sekukhona omakhelwane abase bekhuluma naye evele ngewindi wayengafuni ukuphuma, bangicela ukuthi ngisondele, wagcina evumile sahamba saya empeshenini,” kuchaza uThango.
Uthe wabe esembuyisa negilosa yakhe kanti ubizwe ngoMsombuluko ntambama ngomunye umakhelwane esembikela ukuthi isalukazi sitholwe sesishonile.
“Omakhelwane bese kunephunga abalizwayo eliphuma endlini yakhe. Lo muntu owenze le nto uyazi ukuthi ugogo ubehlala yedwa,” kusho uThango.
Uthe kwakugqekezwe isicabha esingezansi zavulwa ngoba lesi ebesingaphezulu besisakhiyiwe kanti imali nomazisi wesalukazi akukho.
UThango uthe abazazi izihlobo zesalukazi bayacela ukuthi zivele ngoba besihlala sodwa, nomunye abembiza ngomzala, akusilo uzalo lwakubo kodwa bekufana izibongo.
Okhulumela amaphoyisa esifundazweni uCaptain Thulani Zwane, uthe bayaphenya ngokutholwa kwesalukazi esishonile.
“Ukuhlolwa kwesidumbu yikho okuzocacisa ukuthi ushone kanjani nokuthi wadlwengulwa yini.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Lihlehlisiwe icala lokudlwengulwa likanesi
2012-01-20 16:23
Bloemfontein - Lihlehlisiwe icala elibhekene nonesi osolwa ngokudlwengula isiguli esasibangwa nezibi esibhedlela saseBloemfontein.
INkantolo yeMantshi yaseBloemfontein iluhlehlisele uFubhuwari 7 lolu daba.
Lokhu kuhlehliswa kungenxa yokubandakanyeka engozini kommeli osingethe udaba lokushushiswa kwamacala omphakathi.
Lo nesi, 33, waboshwa emuva kokuthi isiguli, 50, sathi sadlwengulwa esibhedlela sikahulumeni ebusuku.
Lo wesifazane walubika ngo-Okthoba 15 lolu daba emaphoyiseni.
Lesi siguli, esesadlula emhlabeni, asikwazanga ukukhomba owesifazane owayehambisana nalo owamdlwengula.
Lo nesi wesilisa ungaphandle ngebheyili.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Umbono wakho ngonobuhle wezidudla
2012-12-14 16:26
Cape Town - Usomabhizinisi wakwaMashu uThemba Mthembu uthi kumphatha kambi ukubona izintokazi ezingodudula zishiywa ngaphandle uma kunemincintiswano yonobuhle.
Ngalesi sizathu useqale umncintiswano ozongenelwa yizidudla kuphela, uMiss Flamboyant.
Abesifazane abangakwazi ukungenela yilabo abagqoka izimpahla ezingoSize-36 kuya kuSize-44, ubude basukele ku-1.55m.
Abafundi bayaphawula ngalo mncintiswano.
UZinhle Ngema uthe: Yilapho ngiya khona.
UCindy Buthelezi uthe: Ngicabanga ukuthi yinto enhle kakhulu le.
Lokhu kuzofundisa abantu ukuthi bathande imizimba yabo injengoba injalo.
U-Andile Gumede uthe: Ngumqondo omuhle kakhulu, ikakhulu kithi esithanda izintokazi ezinezindawo zokubambelela, ke sizibone zitelebhela.
UMatha MaMntungwa OkaNyawose uthe: Umqondo omuhle impela.
UPrincess Nhlah uthe: Ngibona kuwumbono omuhle okusho ukuthi wonke umuntu uyalingana futhi kugquqguzeleka nokuzithanda kulaba abangazithandi.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Bakhala ngokungaxhaswa abagcina izintandane
2012-12-07 12:02
Johannesburg - Isikhungo esigcina izintandane ePitoli sithi asisalutholi uxhaso ezinkampanini ezinkulu, njengoba isibalo esingu-70% wezingane ezigadwayo, zimhlophe ngokwebala.
U-Elzane van der Merwe, wesikhungo iJacaranda Children’s Home uthe: “Impendulo eziyitholayo ithi: Siyaxolisa aniphumeleli ohlwini labathola uxhaso, oluthi kumele kunikwe abangena ngaphansi kwe-Black Economic Empowerment (BEE),” kusho umbiko weBeeld.
UVan der Merwe uthi isikhungo asizikhetheli izingane esizithathayo.
“Kithina ingane yingane nje qha. Asicwasi, sinezingane ezingu-250, ezineminyaka esukela kowodwa kuya ku-18 ubudala. Asiyibheki indaba yebala nobulili.”
UVan der Merwe uthi yize noma uMnyango wezoHwebo usudwebe imigomo emisha ezinkampanini ezingaphansi kwe-BEE, uthi namanje izinhlangano zezenhlalakahle zisanenkinga.
Uthi ukungatholi kwabo uxhaso kuyakhathaza njengoba kuphazamisa inhlalakahle yabantwana.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Amaphoyisa aseJapan athole izidumbu
2012-10-16 10:00
Tokyo - Amaphoyisa eJapan aqhuba uphenyo kulandela ukuduka kwabantu abayisikhombisa athi athole izidumbu ezintathu ebese zibolile emzini othile, njengoba besabheka ezinye.
Lusaqhubeka uphenyo kulandela ukutholakala kwezidumbu zabesifazane ezimbili zinqunu emzini oseHyogo entshonalanga neJapan ngempelasonto.
Isidumbu sesithathu sitholakale ngaphansi kwalo muzi ngoMsombuluko.
Izidumbu zibole ngendlela yokuthi amaphoyisa ahlulekile ukuzihlonza, kusho okhulumela amaphoyisa aseHyogo.
Kubikwa ukuthi amaphoyisa aphenya ukuthi ngabe uMiyoko
Sumida, 64, uyathinteka yini.
USumida usolwa ngokushaya owesifazane, 66, waze wambulala wase elahla isidumbu sakhe emphongolweni ogcwele usimende omanzi ngonyaka odlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kumiswe iqembu eliphikisayo eBurundi
2014-03-17 12:01
Bujumbura - Iqembu eliphikisayo eBurundi selimiswe izinyanga ezine, kusho uNgqongqoshe wezangaPhakathi u-Edouard Nduwimana ngoMgqibelo ebusuku, kulandela udlame oluqubuke ngempelasonto edlule kuleliya lizwe.
Ukumiswa izinyanga ezine kweqembu iMovement for Solidarity and Development (MSD) kulandela udlame oluqubuke enhlokodolobha iBujumbura ngoMashi 8 obeluphakathi kwamaphoyisa nezishoshovu zeqembu.
Esitatimendeni esenziwe ebusuku esiteshini sikamabonakude, ungqongqoshe uthe umholi we-MSD u-Alexis Sinduhije uyalele amasosha eqembu lakhe ukuba adale udlame kanye nenzondo.
USinduhije kanye namasosha eqembu lakhe "benze isenzo esiwubulwane ngokuthi bathumbe baphinde bakhumule amaphoyisa", kusho ungqongqoshe, ngesikhathi emisa iqembu ephinde evala ikomkhulu lalo.
UFrancois Nyamoya, onguNobhala Jikelele we-MSD, uthe lesi sinqumo asilungile kodwa wanxusa abeqembu lakhe ukuba basihloniphe.
"NgoMgqibelo mhlaka-8 Mashi amasosha ethu abebhikisha ngokuthula ngesikhathi esukelwa ngamaphoyisa," usho kanje.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- AFP


text:
Ubuyela enkantolo uDebbie Calitz
2013-01-30 10:02
Johannesburg - Lowo owasinda ngesikhathi ethunjwe ngamaduni bemikhumbi uDebbie Carlitz kulindeleke ukuba abuyele enkantolo ngecala elihlobene nezidakamizwa.
UCalitz noke wahlala eBluff ngaphambilini, nowasinda ethunjwe eSomalia cishe iminyaka emibili, uboshwe ePitoli ngenyanga eyedlule.
Kulindeleke ukuthi avele enkantolo nendodakazi yakhe nabanye abantu abayisiskhombisa.
Amaphoyisa abopha uCalitz, 50, emzini oseConstantia Park ngemuva kokulunywa indlebe ngephathi ehambisana nezidakamizwa.
Amaphoyisa athi athola insangu nama-magic mushrooms kulo muzi.
Umsolwa nalowo ayethandana naye uBruno Pelizzari badedelwa ngabathumbi babo eSomalia ezinyangeni eziyisithupha ezedlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uthisha ubehola ehlezi ekhaya iminyaka
2012-11-16 08:30
Durban - Uthisha waKwaZulu-Natal nosethathe ikhefu lokugula iminyaka eyisishiyagalombili ubehola imali egcwele eMnyangweni wezeMfundo, ngokusho kombiko weThe Witness ngoLwesihlanu.
Lo thisha waseZululand, akakaze afundise kusukela ngo-Okthoba 15, 2004 kanti usedle uhulumeni imali engu-R397 911
ngezinsuku ezingu-1 615 zokufundisa.
Omunye uthisha waseThekwini wagcina ukufundisa ngo-Ephreli 18, 2007 njengoba yena kuthiwa usedle uhulumeni imali engu-R1 022 484 ngezinsuku ezingu-1 119 aseziphuthile ekumhlabakhefu wokugula.
Bobabili labo thisha bayavela embikweni wesabeloi sezimali soMnyango sika-2012/13.
Okhulumela uMnyango uMuzi Mahlambi uthe labo thisha abathintekayo bazohanjelwa yizikhulu zethimba elihlelwe yiNhloko yoMnyango uNkosinathi Sishi noNgqongqoshe uSenzo Mchunu.
Othisha okutholakala ukuthi abaguli ndawo bazoyalelwa ukuba babuyele ejokeni.
UMnyango uzimisele ngokubakhokhisa yonke imali abebeyidla behleli phansi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugxeka ukubulawa kobesolwa ngokuthakathaComment on this story
BAWINILE NGCOBO
UNGQONGQOSHE woMnyango wokuThuthukiswa koMphakathi KwaZulu-Natal, uNkk Weziwe Thusi (osesithombeni) usegxeke isigameko sokushiswa kukagogo waseThobothini eNgwavuma nabazukulu bakhe ngempelasonto.
UNkk Thokozile Tembe (72), nabazukulu bakhe uSlindile Mnguni (11) noSphesihle Nyawo (3) kuthiwa bashe basala bewumlotha endlini abebelele kuyo.
Indodakazi kaNkk Tembe, uNksz Fikile Mnguni itshele Isolezwe emuva kwalesi sigameko ukuthi unina ubengumuntu othanda amakhambi esintu kanti kukhona abese bemsola ngokuthi uyathakatha endaweni.
Uthe akekho oseke weza kubo noma waya enduneni yendawo eyokhuluma lolu daba kodwa bekuyinto ebikhulunywa endaweni yikho besola ukuthi unina ushiswe ngabantu.
UNgqongqoshe uThusi uthe kuyishwa ukuthi abantu basaqhubeka nokulahlekelwa yizimpilo zabo ngalolu hlobo.
“Ukubulawa ngesihluku kwabantu abadala nezingane akunasidingo. Uhulumeni wenza konke okusemandleni ukuqwashisa abantu ngokuhlukunyezwa kwabantu abadala kodwa kuyacaca ukuthi kumele zizame kakhulu kunakuqala ngoba kubukeka sengathi abantu abezwa umyalezo esisuke siwudlulisa,” kusho uNkk Thusi.
Uthe unxusa amalungu omphakathi ukuthi afunde ngezinye izimo ezihlasela abantu abadala uma sebekhulile ezenza ukuthi benze izinto ezingajwayelekile ezibenza basale bedidekile bengazazi ukuthi bakuphi.
“Emasontweni amabili edlule kwatholakala owesifazane osekhulile ezihambela nje edolobheni eMgungundlovu walethwa ehhovisi lami. Kwathi uma kuseshwa kwatholakala ukuthi ubeze edolobheni nendodana yakhe, badukelana, wayengazazi ukuthi ukuphi. Lokhu ngabe kuchaza ukuthi wayesethakatha? Kumele silwe nalolu hlobo lokuhlukumeza,” kuchaza uNkk Thusi.
Amaphoyisa aphenya icala lokubulala nelokuthungela ngomlilo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uphekwe ngobhojwana owe-Amcu
2012-12-04 16:34
Johannesburg - Ummeli wemindeni eyashonelwa yizihlobo embhikishweni wabavukuzi basemayini iLonmin eMarikana uDumisa Ntsebeza SC, upheke ngemibuzo umengameli wenyunyana i-Association of Mineworkers and Construction
Union (Amcu), uJoseph Mathunjwa, embuza ngezikhali ezaziphethwe ngabavukuzi.
Lokhu kuqhubeke ngaphambi kweKhomishana kaFarlam, ehleli eRustenburg, uNtsebeza uveze ukuthi imindeni isola amaphoyisa ngokubulawa kwezihlobo zayo.
Ubuze uMathunjwa wathi: "Ngokwakho abantu abahlome ngezizenze nemikhonto abanalo udlame?"
"Kunjalo impela," kuphendula uMathunjwa.
UMathunjwa ubuzwe ukuthi kungani ayengathukile ngesikhathi ebona abavukuzi behlomile.
"La engiphuma khona, njengoba nje kuwuDisemba, sizobe sihlomile ngezinduku nezikhali ezicijile uma sihambele imicimbi," ephendula.
UNtsebeza ufune incazelo ephelele ngeculo elaliculwa liholwa ngumgqugquzeli we-Amcu uDumisani Nkalitshana, elinezinhlamvu ezithi: "le NUM sizoyibulala kanjani, iNUM siyayizonda."
Ikhomishana iyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Injabulo ibuzwa eThekwiniComment on this story
NONHLANHLA MKHABELA
AMABHISHI ayanyinyitheka, izivakashi ziyalakanyana kanti nemicimbi ithe chithi saka eThekwini kusukela kule mpelasonto kwazise amaholidi asefikile.
Abathandi bobumnandi nezemidlalo abaseThekwini namaphethelo bazobe bethokozile kule mpelasonto njengoba kuhlelwe inqwaba yemicimbi yobumnandi futhi kuzoba nomdlalo wobungani phakathi kweBafana Bafana neMalawi, ozobe usenkundleni iMoses Mabhida.
Yize ubumnandi buzobe buyindathane, amaphoyisa asexwayise ngokuthi azobe engabekezeleli muntu ophula umthetho futhi zizoqina nezokuphepha ukuze abantu bazijabulise bekhululekile ngalesi sikhathi samaholidi.
Okhulumela amaphoyisa eTheku uSenior Superintendent Eugene Msomi unxuse ukuthi abantu banciphise ophuzweni ngoba okuningi okungahambi kahle kusuka uma abantu “sebedlile”.
“Sinxusa ikakhulukazi laba abaya emabhishi ukuthi bayeke ukuphatha inqwaba yotshwala beze ngenhloso yokuzodakwa ngoba bagcina sebenza izinto ezingalungile ababengeke bazenze uma bephila saka. Uthole sekuhlukumezeka nabantu besifazane sebethintwa ngendlela engafanele,” kunxusa uMsomi.
Uthe labo abafika notshwala obuyinqwaba bayaphucwa banikwe iziliphu zokuthi babuye bazobulanda uma sebehamba.
Emigwaqweni nakhona uthe azobe ephume ngezinkani amaphoyisa egade abantu abangawulandeli umthetho.
“Ngesonto eledlule kuphela nje sibophe abantu abangu-170 emigwaqweni nesethemba ukuthi kuzwelile kwabaningi bazofunda ukugcina imithetho yomgwaqo kanti sisazoqhubeka nokuba semigwaqweni,” kubeka uMsomi.
Njengoba imicimbi eminingi iba sebusuku uMsomi uthe amaphoyisa eTheku ngokubambisana no-SAPS nabahlengi basolwandle bazoqinisekisa ukuthi abantu baphephile ngalezi zikhathi.
Ubumnandi buqala namhlanje ngomcimbi obhekwe ngabomvu ohlelwe nguMbongeni Ngema, ozoba seWestridge Park ngo-1 emini, kuwo kuboshelwe izihlabani iLadysmith Black Mambazo, Soul Brothers, Thandiswa Mazwai, Jimmy Dludlu, Mbongeni Ngema nabanye.
Khona namhlanje kuzobe kukhona idili leJoyous Showcase e-BAT Centre, ngo-6.30 ntambama, lapho kuzobe kucula khona abanye abaculi beJoyous Celebration asebecula ngabodwana.
Iyaqhubeka ne-Kasie 2 Kasie Tour okugqugquzelwa ngayo abantu ukuthi babe yingxenye ye-Afcon e-Cassablanca Lounge, eMolweni ngo-12 emini.
Abathandi be-jazz exutshwe nomculo wokholo bazothokozela ikhonsathi yesihlabani se-jazz i-Christmas with Jonathan Butler eJesus Dome ne-Gospel Extravaganza e-Playhouse kusihlwa, okuboshelwe kuyo oJudith Sephuma, Siphokazi ukubalwa abambalwa.
Eminye imicimbi elindeleke ukuba idonse abantu ngumdlalo wekhilikithi ophakathi kwe-New Zealand neNingizimu Afrika namhlanje, eSahara Kingsmead Stadium.
NgoMgqibelo amabombo azobheka eMorningside Stadium, eXobho emcimbini womsakazo Ukhozi FM, kuzobe kuboshelwe inqwaba yabaculi abanohlonze okubalwa kubo oZakes Bantwini, Hlengiwe Mhlaba noThokozani Langa.
Izoqhubeka ne-Joyous Showcase, e-Durban Christian Centre, e-Berea kusasa neSummer Season Promotion eMhlanga Beach.
Amabombo abaningi kulindeleke alibangise e-Hazelmere Dam kwindumezulu ye-Durban Jazz Festival ngomhla ka-26.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-ANCYL ijikele uMalema
2012-11-29 08:18
Johannesburg - Umengameli we-ANC Youth League owaxoshwa uJulius Malema kumele engabe unamahloni ngoba wahluleka ukutshengisa ukuba yisibonelo etsheni yakuleli, kusho uphiko ngoLwesithathu.
"La magama aziswana ngeke ashiwo ngumuntu ongaba ngumholi, noma angagxeka umholi oqokwe ngokwethenjwa wuphiko nabantu baseNingizimu Afrika lokho ngeke kumsize ngalutho. Usezibonakalise kaningi ukuthi akanakho ukuba ngumholi," kusho okhulumela i-African National Congress Youth
League uKhusela Sangoni-Khawe esitatimendeni.
Ubephendula kulandela ukuthi uMalema eshiye angalazi ngoRonald Lamola, njengokombiko wephephandaba iThe Star.
Kuthiwa uMalema ubize uLamola "ngexoki" nango"mdayisi".
Lokhu ukusho ngemuva kokuthi uLamola ethe i-ANCYL izoyeseka imiphumela yenkomfa yeqembu i-ANC ezobanjelwa eMangaung.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Intatheli yeBBC emacaleni ocansi
2013-01-08 12:37
London - Intatheli yezindaba yakwa-BBC isiwaphikile amacala ethweswe wona, okungamacala okuhlukumeza ngokocansi amantombazane amathathu.
Umsolwa uStuart Hall, oneminyaka engu-82, usesebenze njengentatheli yezindaba yakwa-BBC, iminyaka eyevile kwengu-50.
Amacala abhekene nawo kuthiwa wawenza phakathi kuka-1970 no-1980, amaphoyisa athi izisulu zakhe zabe ziseminyakeni ephakathi kweyisishiyagalolunye ubudala kuya kwengu-16 ubudala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akwesekwe imibhikisho ye-etolling - ANCYL
2012-11-28 14:03
Johannesburg - Abantu abasha kumele beseke imibhikisho ehlelelwe ukulwa ne-etolling eGauteng, kusho uphiko lwentsha i-ANC Youth League, ngoLwesithathu.
"Abantu abasha kumele baphume ngobuningi babo ngoLwesihlanu babe yingxenye yemibhikisho ezobhekiswa emiNyangweni kahulumeni, ngenhloso yokulwa ne- etolling," kusho umkhulumeli wophiko uKhusela
Sangoni-Khawe, esitatimendeni.
Uphiko lweseka imibhikisho ehlelwe wumfelandawonye wezinyunyana iCongress of SA Trade Unions, imibhikisho izobanjelwa eGoli naseTshwane.
"Asinakho ukungabaza ukuthi uhlelo lolu luzoqhubeza izinkinga izwe elivele libhekene nazo."
"Kungumsebenzi kahululmeni ukukhokhela imigwaqo, lokho akungatshazwa," kuqhuba uSangoni-Khawe.
Uphiko luthi uhulumeni wamukela izindodla zemali, luthi kumele kube nguye obhekene nomsebenzi wokukhokhela imigwaqo.
Luthi asikho isidingo sokuthi kucindezelwe abahlali abavele babhekene nengcindezi yezidingo ezimba eqolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
U-Uyanda ulaxaze uMalema
2011-03-29 13:13
Johannesburg - Unontandakubukwa u-Uyanda Mbuli uhoxile ohlelweni lwantambama kuMetro FM olulindwe ngamehlo abomvu lapho ebezobe ethula izinhlelo noJulius Malema.
UMbuli noMalema bekuhlelwe ukuthi bazoba ngosaziwayo abazovakasha kulolu hlelo kusasa, kodwa uMbuli usephakamise ukuthi ngeke asaphumelela.
Ubengomunye wosaziwayo abaqokelwe ukuthi bashayele izinhlelo kuleli sonto njengoba lesi siteshi sishintsha izinhlelo ngoLwesihlanu.
Lolu hlelo belushayelwa u-Unathi Msengana no Glen Lewis, nabasebeshintshelwe ohlelweni lwasekuseni kusukela ngo-Ephreli 1.
"Bekuzoba mnandi ukwenza uhlelo noJulius. Ngiyazi uzokwenza umsebenzi omuhle," kusho uMbuli.


text:
UVavi ukhale ngamadlelandawonyeComment on this story
Mogomotsi Magome
UNOBHALA Jikelele weCosatu uMnuz Zwelinzima Vavi, (osesithombeni), usekhwele wadilika wabuza ukuthi zithule zithini izinyunyana nabaholi ngokuthi kuphele izinyanga eziyisithupha abafundi baseLimpopo bengenazo izincwadi.
UVavi obekhuluma engqungqutheleni yeSaccawu ePitoli ubuze ukuthi iCosatu noSadtu bakuphi njengoba kuphele izinyanga eziyisithupha zingekho izincwadi.
“Yingoba izingane zethu zingafundi yini ezikoleni zikahulumeni okuyizo ezibhekene nenkinga yokungazitholi izincwadi? Ukube izingane zenu ziya kulezi zikole nanizokwazi ngosuku lokuqala ukuthi izincwadi azikho. Ibikuphi i-SACP okuyiyo evikela abantu,” kubuza uVavi.
Abafundi baseLimpopo baqale ukuthola izincwadi kule kota yonyaka njengoba uhulumeni aphoqwa yinkantolo nenhlangano yomphakathi iSection 27 ukuthi ahambise izincwadi kulesi sifundazwe.
UVavi uthe le nkiyankiya iqubula imibuzo mayelana nesimo samadlelandawonye njengoba kukhona ukudicilelana phansi kwesithunzi nokudlana izithende.
Uthe amalungu alibele wukubheka indaba yokuthi ngubani ozokhethwa engqungqutheleni ye-ANC eMangaung waxwayisa ngokuthi i-ANC ayingakubukeli phansi ukukhula kokwesekwa kwe-DA.
Uthe u-5% wabamnyama emalokishini avotela i-DA wathi umholi wayo uNkk Helen Zille uzibeka njengomuntu olwela abahluphekayo ngoba abantu balahlekelwe yithemba kwi-ANC.
“Ningalinge nibukele phansi indlela enza ngayo izinto. Yingakho uma kugujwa usuku lwabasebenzi iMay Day uthola i-DA ihanjelwe abantu abangu-3 000. Amanye ama-rali abizwe yizinyunyana ezingaphansi kweCosatu aba nesibalo esincane kunalokhu. Asizinuke amakhwapha,” kusho uVavi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
INGUMHUNTSHO ONGAKAJWAYELEKI I-VW CCComment on this story
IMOTO: VW CC
UMA ngicabanga nge VW CC ngifikelwa izikhathi zakudala zemidlalo yomoya emsakazweni lapho kwakuthi uma kuchazwa imoto ichazwe njengohuntshu bese kukhulunywa ngomnikazi wayo kuchazwe indoda eyingqomondo elishiyile igabadi. I-CC okuyindlela ebizwa ngayo ingena khaxa kulesi sigaba.
Noma isicela kwemithathu iminyaka yethuliwe i-VW CC kodwa njalo uma ngisondela eduze kwayo kimina kuhlale kuyimoto entsha.
Lokhu ngikusho ngoba namanje lezi zimoto zibaliwe emgwaqeni. Emuva kokuba ngingazange ngiphumelele ukuhambela umsebenzi wokwethulwa kwayo, kwa VW SA benze ufefe lokusinika ithuba lokuvivinya le moto izinsukwana. into ebengifuna kakhulu ukuyizwa nokuyithola ukuthi yini eshintshile kulo mhlobo we CC. Ngikuphawulile ukuthi ingaphambili nengemuva layo lihlelwe kabusha.
Into eqapheleka kuqala uma uyibheka wukuthi i-grille igqize nge chrome, namalambu ama-bi-xenon akwazi ukujika nemoto uma ihamba emakhoneni kanti nebhuthi sebeyenze kabusha.
Kulokhu obhampa bathe ukushintsha bagqiza ngombala ofana nowemoto abakubiza nge-colour coded.
Izicabha zayo eziwumtshumo ezingenayo iframe abazange bazishintshe kodwa imoto yonke isibukeka ngendlela ehlukile ezinhlangothini.
Okunye abakushintshile amalambu angemuva nawo asehambisana neLED okwenza ahlale isikhathi eside.
Indlela ehlukile abukeka ngayo la malambu enza i-CC ukwazi nokuyibona kahle ngisho nasebusuku.
Ama-indicators sebewakopelise ezibukweni, ezinhlangothini okungenye yezindlela ezihambisana nezokuphepha.
UHUNTSHU UQOBO
Ubude bale moto bungu- 4,802 mm bese kuthi ukuya phezulu kube ngu-1,417 mm okuzishoyo ukuthi iwuhuntshu. Kwa- Volkswagen abagcinanga nje ngokubhekelela ingaphandle kuphela kodwa nangaphakathi bazinike isikhathi beyihlela.
Selokhu yethulwa itholakala nezihlalo zohlobo lwe-ergonomic sport ezakhiwe ngendlela yokuthi abagibeli bangasheshi ukuzwela ukukhathala uma behamba ibanga elide ngemoto.
Ungakwazi ukuthola ama-sport seats ahambisana ne-climate control kodwa atholakala kuphela kwi V6 FSI. Uma i-seat climate iqala ukusebenza, kuba khona umoya opholisayo oza uqhamuka ngaphansi
Ngemuva ikwazi ukuhlala abantu abathathu. Uma uyibheka ngaphandle ibonakala iqoqene yaba ncanyana kodwa uma usungena ngaphakathi inesikhala esikhulu.
Iphuma ne-panoramic sunroof okhakhayini evuleka ize iyoshaya emuva ukwazi ukubuka isibhakabhaka ube ushayela.
Phakathi ku-dashboard kunezindawo ezimbili zokubeka izimpahla zakho okuyinto entsha.
Enye into entsha kule moto iClimatronic control. Okunye okutholakala okokuqala asebekwenze ngcono amawindi akwazi ukubamba umsindo ne-Fatigue detection okuwubuchwepheshe obukwazi ukuhlola isimo sokukhathala kumshayeli.
Enye into ehambisana nobuchwepheshe besimanje kule CC i-towbar yakhona esebenza ngogesi. ngokuciphiza nje ibhathini i-towbar iyaziphumela.
Ziningi ezinye izinto ezitholakala kule moto eziphuma nayo njengamasondo angu-17 inch aphuma nerimu lakhona, izihlalo ezingama sport seats, i-‘Auto-hold’ function, ne Hill start assistant, LED rear lights, LED licence plate illumination, fatigue detection system, ubuchwepheshe bokuhlola umoya emasondweni kanye nomsakazo odlala ama CD nezipikha eziyisithupha.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngeke sisabathenga abadlali - Baxter
2013-01-21 14:03
Johannesburg - Bazojabha abalandeli beKaizer Chiefs abebelindele ukuthi kuthengwe abanye abadlali njengoba umqeqeshi uStuart Baxter eveze ukuthi abazimisele ngokuthenga, kubika iKickOff.com.
AmaKhosi ahlukana nezindodla ngesikhathi ethenga abadlali abafana no-Erick Mathoho,
Morgan Gould noSiyabonga Nkosi ngaphambi kokuqala kwesizini, kanti uBaxter uthi ujabule ngabadlali anabo okwamanje.
“Senelisekile ngesikwati esinaso. Angiboni ukuthi kukhona izinguquko eziningi esingazenza mayelana nokuthengwa nokudayiswa kwabadlali," esho.
“Kungenzeka sidedele umdlali oyedwa sitshelekise ngaye ukuze athole ithuba lokudlala."
Abadlali beChiefs bahlanganele ePotchefstroom ngeSonto ukuzilungiselela ingxenye yesibili yesizini.
Leli qembu lihamba phambili ohlwini lweligi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kubulawe usomabhizinisi waKwaMashu ehostelaComment on this story
NOKUBONGWA PHENYANE
USADUNGUZA ebumnyameni umndeni kasomabhizinisi obenamabhusha amabili ehostela nasesigcemeni sakwa-F, KwaMashu odutshulwe ngabalisa abangaziwa ngoLwesibili ebusuku.
Isidumbu sikaMnuz Horace Vani Masimula (69), obenomuzi kwa-D endaweni eyaziwa ngokuthi ise-La Lucia, kulona leli lokishi sisale sidindilizile ngaphandle kwebhusha lakhe elisehostela ebesekuphele iminyaka engaphezu kuka-35 enalo.
Kuthiwa kuqhamuke abalisa abangaziwa esehamba nabasebenzi bakhe uMasimula bavulela ngenhlamvu bebhekise kuyena.
Okhulumela amaphoyisa KwaZulu-Natal uCaptain Thulani Zwane usiqinisekisile lesi sigameko njengoba ethe bavule icala lokubulala, basaqhubeka nophenyo.
“Okwamanje asikayazi imbangela yokubulawa kuka losomabhizinisi kodwa uphenyo lusaqhubeka,” kusho uZwane
Unkosikazi kamufi uNkk Lindi Masimula, uthe akukho abangathi kuyabambeka ngokushona komyeni wakhe njengoba ubengakaze ababikele lutho futhi akayena nomuntu obengene kwezepolitiki.
“Ngithole ucingo luvela komunye wabasebenzi bakhe engitshela ukuthi bayadutshulwa, ubekhala. Nami ngathatha imoto ngaya khona ngoba bengingedwa la ekhaya. Ngifike khona eseshonile base bengichazela ukuthi kwenzekeni,” kusho uNkk Masimula.
Uthe umyeni wakhe ubesesebenze kuleya ndawo iminyaka njengoba izingane zabo zazalwa isikhona kodwa kusuka ngonyaka odlule kula kuqale khona ukuthi bahlaselwe.
“Ngonyaka odlule kwadutshulwa mina nomunye umsebenzi wakhona lapha, asazi ukuthi imbangela yalezi zigameko yini. Okusiphatha kabi ukuthi laba bantu baze bamkhipha emotweni batshela abasebenzi ukuthi balale phansi,” kuchaza yena.
Uthe ngesikhathi sebemkhiphile emotweni baqhubekile nokumdubula bagcina ngokuthi bathathe isikhwama ebesinamakhadi asebhange nomazisi kamufi.
“Asazi soqhubeka kanjani nokulungisa izinto zikamufi njengoba umazisi wakhe ungatholakali. Okwamanje besingakazi ukuthi uzofihlwa nini njengoba konke kuzohamba kancane ngenxa kamazisi,” kuphetha uNkk Masimula.
Emzini kamufi izihlobo nabangani bezilokhu zingena zidedelana zizokhalisana nomndeni njengoba bekucaca ukuthi ungumuntu owaziwayo.
Kwesinye isigameko esenzeke khona ehostela KwaMashu ngoLwesibili kutholakale isidumbu sowesilisa sidindilizile emgwaqweni uJabula nebesinamaxeba okudutshulwa esifubeni nasesiswini.
Amaphoyisa athe ayikaziwa imbangela yokubulawa uMnuz Sifiso Luthuli njengoba eduzane kwakhe kutholakale amagobolondo esibhamu amane, akukakaboshwa muntu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Akubhekisiwe amahlongandlebe - Nematandani
2012-10-01 16:36
Johannesburg - Kumele buqedwe nya ubudlova obenzeka ebholeni laseNingizimu Afrika, kusho umengameli weSA Football Association, uKirsten Nematandani.
"Abantu abaningi bahamba nemindeni yabo beyobukela ibhola ngoba befuna ukuzithokozisa, kumele bavikelwe ezixhwanguxhwangwini nezidlova," kusho isitatimende sikaNematandani.
"ISafa iyakugxeka ukungaziphathi kahle kwabalandeli."
UNematandani uthe ababukeli bebhola kumele bafunde ukwamukela imiphumela yemidlalo.
"Angeke sivumele abantu ukuthi bazithathele umthetho ezandleni zabo, uma benza njalo balimaza isithunzi esasunguleka ngesikhathi semidlalo yendebe yomhlaba ngonyaka ka-2010."
UNematandani usho kanjena ngemuva kokungaziphathi kahle kwabalandeli beMamelodi Sundowns, ngesikhathi iqembu lidliwa ngo-2-0, lishaywa yiMoroka Swallows, eDobsonville Stadium.
Abalandeli bavuke umbhejazana badicilela phansi impahla ngesikhathi bethukutheliswa ukushaywa kweqembu izikhathi zilandelana.
Umengameli ucele amaqembu ukuthi ayale abalandeli ngendlela yokuziphatha, wathi okwenzeka ezinkundleni kubukwa wumhlaba wonke.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Sitholakele isidumbu sentombazanyana
2013-01-16 10:01
Cape Town - Isidumbu sentombazanyane, 5, eyaduka ngoKhisimusi sitholakale emjondolo oseKhayelitsha, eKapa, ngokulandisa kombiko ngoLwesithathu.
Iphephandaba iDaily Voice ibike ukuthi uLilitha Mgwebi wanyamalala ekhaya lakhe edlala nabangani bakhe eGreenpoint.
Isidumbu sakhe esinqunu sitholakale embhedeni osemjondolo eKhayelitsha ngoLwesibili ngesikhathi umnikazi womjondolo ebuya emaholidini.
Umama wengane, u-Abongile, 28, uthi bese belahlekelwe yithemba lokuthola le ngane.
"Angikwazanga ukuthi ngiye kobona ingane yami ikulesiya simo ebikusona," esho.
Okhulumela amaphoyisa aseWestern Cape uCaptain Frederick van Wyk
uthe bathungatha lowo obegadiswe umuzi.
- Landela
IzindabaNews24 kuTwitter
- SAPA


text:
Isiphepho sesibulale 31 eVietnam
2012-10-30 12:52
Hanoi - Isiphepho iSon Tinh sicekele phansi izindlu eziyizinkulungwane enyakatho neVietnam, kwashona okungenani abantu abanyisikhombisa nosekubeka inani ku-31 kuleli sonto eledlule.
Isikhungo sezinhlekelele eVietnam ngoLwesibili sibike ukuthi lesi siphepho sibulale abantu abayisikhombisa, kwathi abayisihlanu balimala kanti abangu-43 balimele.
Kucekeleke phansi izindlu ezingu-13 000 kwalimala amasimu elayisi.
Isiphepho iSon Tinh sihlasele enkabeni yePhilippines ngesonto eledlule, kwashona abantu abangu-24 kwathi abayisthupha baduka.
- Landela
IzindabaNews24 kuTwitter
- Sapa - AP


text:
Ukhala ngabezindaba uJub Jub
2012-12-05 14:02
Johannesburg - Umculi olahlwe ngamacala okubulala abafundi uMolemo "Jub Jub" Maarohanye utshele iNkantolo yaMantshi eProtea wathi icala lakhe kukhulunywe kakhulu ngalo kwabezindaba, kwadukiswa umphakathi.
"Icala lingenwe kakhulu ngabezindaba, badukisa abantu," kusho uMaarohanye, olindele ukuthi agwetshwe.
"Okuningi okukhulunywe ngabezindaba akulona iqiniso - nabo bayakwazi lokho."
Lona utshele inkantolo ukuthi abezindaba bafafaza ukuthi ubedakiwe futhi weyedle izidakamizwa, besho lokhu engakahlolwa nokuhlolwa.
Ngo-October 16, iMantshi uBrian Nemavhidi wathola uMaarohanye nomngani wakhe uThemba Tshabalala, benamacala amane okubulala, amabili okuzama ukubulala, elokusebenzsa izidakamizwa, ukubekelelana ngezimoto emgwaqeni womphakathi.
UMaarohanye uqhubeke watshela inkantolo ukuthi akaze alinikwe ithuba lokuxolisa emindenini yabafana abashona.
Umshushisi uRaymond Mathenjwa, wabuza lo mculi ukuthi kungani aqamba amanga wathi akaze azisebenzise izidakamizwa kodwa wakwazi ukutshela usonhlalakahle ukuthi wasebenzisa i-ecstasy.
Kuyaqhubeka ukulalela enkantolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kuzohlangana izinkunzi ezinamanxeba eDobsonville
2013-02-25 14:03
Johannesburg - Njengoba i-Orlando Pirates kanye neMoroka Swallows kungamanye amaqembu akhishiwe kowendebe yeNedbank, kuhleli obala ukuthi umdlalo wangoLwesibili wawo womabili la maqembu, kuzobe kufana nokuthi kuqhathwe izinkunzi ezilimele, kubika iSowetan.
Lo mdlalo ozobanjelwa enkundleni yezemidlalo iDobsonville, ngo-19:30 ,ulundelwe ngamehlo abomvu.
Yize amaqembu esekishiwe koweNedbank, akuphelile njengoba kusalwelwa iligi.
IPirates ithelwe ngehlazo yiMaluti FET College, eyishaye ngamane kwelilodwa, emdlalweni obanjelwe eCharles Mopeli Stadium, ngoMgqibelo.
Umkhulumeli wePirates uMickey Modisane obethukuthele uthe:
"Umdlalo ubeke obala ukuthi kuningi ekusamele kubhekisiswe eqenjini. Kumele kucace ukuthi laba ngabe yilo yini uhlobo lwabadlali abadingwa yiqembu, noma kumele kube khona okwenzekayo.
"Sisakulindele ukuthi abalandeli baqhubeke nokuseseka, bakuqonde ukuthi izinto ezifuze lezi ziyenzeka ebholeni, kumele nathi siphinde sizibone ukuthi simandla kuphi sibuthaka kuphi."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24